
Cititorul va înțelege mai bine unele aspecte ale textelor Maestrului Omraam Michael 
Aivanhov prezentate în acest volum dacă va avea grijă să nu piardă din vedere că este vorba 
de o învățătură predată exclusiv oral. 


Cap I UNELE PRECIZĂRI ASUPRA TERMENULUI DE SECTĂ 


De mii de ani oamenii s-au obişnuit să se mulțumească să țină seama doar de forma şi 
aparența lucrurilor, neglijând conținutul şi sensul lor. În aceaşi manieră au procedat cu Cărțile 
Sacre, care şi ele au o formă, un conținut şi un sens. Forma, povestirea este pentru oamenii 
obişnuiţi; conținutul moral, simbolic, este pentru discipolii care încearcă să-l aprofundeze şi 
să-l trăiască; cât despre sensul spiritual, el este dat Iniţiaților care ştiu să-l interpreteze. 

Toţi marii Iniţiaţi au fost făuritori, constructori de noi forme. Ei ştiau deci, că forma 
este necesară, dar au inclus în ea o întreagă ştiinţă pe care majoritatea oamenilor nu o 
descifrează pentru că se limitează numai la ceea ce pot vedea, atinge, auzi. Sigur că formele 
pot să-i ajute, să-i stimuleze, dar nu în măsura în care ar putea să o facă dacă ei ar putea să 
înțeleagă, să simtă şi să realizeze adevărurile conţinute în ea. Dacă în toate religiile se 
regăseşte o învăţătură exoterică şi una esoterică, este pentru că era imposibil ca elita, care 
avea nevoie să aprofundeze misterele creației, să se mulțumească cu câteva firimituri 
satisfăcătoare pentru mulțime. Astfel se explică de ce în interiorul creştinismului, pe lângă 
Biserica Sfântului Petru, care grupa în ea majoritatea credincioşilor, s-a dezvoltat în secret 
Biserica Sfântului loan, păzitoare adevăratei spiritualități, adevăratei filozofii a lui Hristos. 

Această problemă a spiritului şi a formelor are o întindere extrem de largă. Când se 
analizează oamenii, se observă că majoritatea sunt atât de fascinaţi de formă că sfârşesc prin a 
se identifica cu ea. Şi astfel ajung să se identifice de asemenea cu corpul lor fizic. Tot ceea ce 
fac o fac pentru corpul lor fizic; de spirit, din moment ce nu-l văd, nu se mai ocupă deloc. Ei 
nu ştiu că în felul acesta îşi slăbesc forțele, se abrutizează, pentru că nu corpului fizic îi este 
dată adevărata forță şi nici adevărata lumină. Identificându-se cu corpul fizic (forma), ei nu-şi 
dezvoltă spiritul care este etern, nemuritor, atotcunoscător, scânteie ţâşnită din Dumnezeu 
Însuşi. 

Această filosofie materialistă, atât de răspândită, îi limitează pe oameni. Din 
momentul în care nu mai sunt luminaţi, ghidaţi, inspirați de către spirit, ei se îngustează, devin 
limitați, sectari şi apoi judecă totul în viaţă din punctul lor de vedere limitat. Ei se cred 
posesorii celui mai bun punct de vedere... ei nu, este un punct de vedere parțial, sectar. Aceşti 
oamenii sectari pot fi găsiți peste tot, în orice domeniu, economic, politic, ştiinţific, religios, 
filozofic, artistic... şi pot să vă arăt asta. 

Se foloseşte în mod curent în viață noţiunea de sector. În geometrie numim sector o 
porţiune de cerc. Într-un oraş, într-o ţară vorbim de sector pentru a indica o zonă limitată. Şi 
în corpul uman, care formează o unitate perfectă, putem spune că un organ este de asemenea 
un sector. Şi o sectă, acum, o sectă ce este? E foarte simplu: când o religie a reuşit să fie 
recunoscută în mod oficial, ea declară că orice grup care nu acceptă dogmele, credinţele şi 
practicile sale, reprezintă o sectă. Deci cea care se pronunță în acest sens este Biserica 
oficială. Câţi oameni, în decursul istoriei nu au fost închişi, persecutați, arşi pe rug sub pretext 
că se îndepărtaseră de doctrinele unei biserici! Şi apoi, mai târziu, istoria la rândul ei, a fost 
cea care s-a pronunţat asupra judecăților făcute de această Biserică... 

În realitate nu oamenii sunt cei care se cade să judece ce este şi ce nu este sectar, ci 
natura. lată ceea ce voi nu ştiţi şi va fi o noutate pentru voi. Imaginaţi-vă un membru al unei 


Biserici care a lucrat pentru propagarea credinţei, evident nimeni nu-l poate acuza că aparţine 
unei secte. Dar iată că există în privinţa lui o altă opinie, o altă categorisire undeva în natură şi 
el este condamnat ca sectar! Da, natura îl consideră sectar şi îl trimite la pat, la spital sau la 
cimitir; el nu gândea, nu acţiona conform unor anumite legi ale naturii vii şi inteligente; le 
ignora sau le neglija, nu trăia în armonie cu Totul şi a fost clasificat ca sectar în pofida opiniei 
tuturor celorlalți credincioşi. În timp ce pe un altul, care este considerat sectar de către aceiaşi 
credincioşi, natura, din contră, arată că îl aprobă, oferindu-i pace, sănătate, plenitudine. De ce 
să-i iei drept judecători pe unii care n-au nici un fel de discernământ? Inteligența Cosmică şi 
numai ea poate şti dacă suntem sau nu sectari. 

Dacă aruncăm o privire asupra oamenilor, ce constatăm? Fiecare îşi alege activitățile 
în funcție de temperamentul său, de gusturile sale, sau în funcție de condiții şi circumstanţe 
fără să se gândească să se dezvolte în toate planurile. Dar omul, care a fost creat cu un 
intelect, cu o inimă şi o voinţă, trebuie să lucreze în toate aceste domenii pentru a se manifesta 
ca o ființă cu adevărat echilibrată. Experienţa arată că se întâmplă foarte rar să întâlneşti ființe 
egal dezvoltate în aceste trei domenii ale gândirii, sentimentului şi acțiunii: unii sunt 
intelectuali fără inimă şi fără voinţă, alții sunt voluntari fără creier şi aşa mai departe... Da, 
peste tot nu vedem decât infirmi, oameni bine dotați într-un domeniu şi mai mult sau mai 
puţin handicapați în toate celelalte. 

Şi totuşi, dacă punem întrebarea Inteligenţei Cosmice, ea ne va spune că scopul său a 
fost de a crea omul după imaginea Creatorului, capabil să înţeleagă Perfecțiunea, să iubească 
această Perfecţiune şi să o realizeze pe Pământ. De ce a spus lisus: “ Fiți perfecţi aşa cum 
Tatăl vostru Ceresc este perfect?” Pentru că ştia El ce ştia! Omul a fost creat pentru a deveni 
atotştiutor, tot numai dragoste şi atotputernic ca Tatăl său Ceresc şi de aceea toţi care n-au 
făcut altceva decât să se dezvolte în domeniile în care aveau o oarecare uşurinţă: matematică, 
poezie, muzică, nataţie... (ei da, dacă îi veţi observa, veţi constata că majoritatea nu fac 
altceva decât să se dezvolte în aceste domenii atât de limitate) sunt nişte sectari şi ceea ce este 
foarte grav, e că ei n-o ştiu. 

Omul trebuie deci să se dezvolte în toate cele trei planuri: ale intelectului, ale inimii şi 
ale voinţei. El trebuie să înțeleagă, să iubească, să realizeze... Ce să realizeze? Împărăţia lui 
Dumnezeu şi Dreptatea Sa pe Pământ. Numai cu această condiţie va fi “salvat” şi nu în modul 
în care şi-l închipuie majoritatea creştinilor. Să ai credință şi să faci unele opere caritabile este 
suficient să mergi în Cer şi să fii aşezat la dreapta Domnului? Bietul Dumnezeu, înconjurat de 
persoane vulgare, ignoranți, mâncăi, bețivi, fumători, dezmăţaţi! Cum au trăit, asta n-are nici 
o importanţă, ei aveau credinţă şi ei înşişi se consideră drepți. Vor merge direct în Paradis. Dar 
iată ce li se va întâmpla: 

Era în Bulgaria un popă care nu înceta să-şi certe nevasta. O făcea proastă şi păcătoasă 
în timp ce se dădea pe el ca model de perfecţiune. Într-o zi, simțind că va pleca pe lumea 
cealaltă, şi şi-a luat rămas bun de la soţia sa: ”La revedere, nevastă. Îţi dau întâlnire în 
Paradis.” După câtva timp a murit şi ea. Ajungând în Paradis, ea a început să-şi caute bărbatul 
iubit. Caută, caută... imposibil de găsit! Atunci ea se adresează sfântului Petru care începe să- 
şi răsfoiască marele catastif: "Nu-l găsesc”, spune el, “Precis că este... la subsol!” şi-i dă un 
bilet de liberă trecere pentru a cobori în Iad. Ea caută puţin şi deodată, ce vede! Bărbatul ei 
într-un cazan cu apă clocotită! Numai capul îi ieşea afară. Ea exclamă: “O, bietul meu bărbat, 
în ce situaţie îngrozitoare te găseşti!” - “Nu mă plânge”, spuse el, “sunt încă bine: stau pe 
capul mitropolitului!” 

ŞI iată că li se întâmplă multora care se consideră teribil de drepți: fac un mic sejur în 
Iad, înainte de a reveni pe Pământ pentru a învăţa să se dezvolte până la perfecțiune. Din 
punct de vedere al Ştiinţei Iniţiatice Universale, atâta timp cât nu sunt încă perfecţi, 
majoritatea oamenilor sunt sectari. 

Să discutăm acum despre tendinţa, atât de răspândită în lume, de a lucra pentru un 
grup, fie că este vorba de un sindicat, de un partid politic, o naţiune... Această atitudine, care 
trece drept generoasă, este în realitate prea egocentrică, prea personală. Din moment ce 
activitatea voastră nu urmăreşte fericirea şi pacea întregii omeniri, ea este limitată, deci 


sectară. Dacă şi ştiinţa ne demonstrează că facem parte din viața cosmică, din moment ce ne 
datorăm existenţa nu numai pământului, apei, soarelui, dar chiar şi stelelor, de ce trebuie 
totdeauna să rămânem pe loc, ghemuiţi în noi înşine? 

Şi de altfel, aţi fost voi în stare să descifraţi secretele acestui pământ, acestei ape, 
acestui aer şi acestui foc graţie cărora existența noastră este posibilă? O să spuneţi: "Care 
secrete? Ce-i atâta de înţeles în asta?” Multe, şi printre altele, următoarele: priviţi planeta 
noastră, pământul ocupă o suprafață limitată, mările au o suprafață mai vastă, aerul o 
suprafață încă şi mai mare, iar focul, lumina, merg până la infinit. Aceasta înseamnă că şi noi 
trebuie să mergem până la infinit. 

Şi mai gândiţi-vă şi la următorul aspect: cât timp puteți trăi fără aceste elemente? 
Puteți să staţi nemâncaţi cincizeci până la şaizeci de zile, fără să beți nimic, circa zece zile, 
fără să respirați, doar câteva minute, dar în momentul în care inima se răceşte, muriți. Acestea 
arată că elementul solid este mai puţin important decât elementul lichid, elementul lichid mai 
puţin important decât elementul gazos şi elementul gazos mai puţin important decât elementul 
eteric: căldura, lumina. 

Vedeţi deci, că elementul de care are omul cea mai mare nevoie este cel eteric, care 
umple spaţiul. Şi atunci, în loc să se agate tot timpul de lucrurile meschine ale vieții, fiind 
mereu supraîncărcaţi, striviţi, de ce oamenii nu caută imensitatea, universalitatea, libertatea? 
Pentru că au o mentalitate sectară, iată răspunsul. Dacă ne uităm la clerici, la politicieni, 
economişti... toţi nu sunt decât sectari, dar cum ei sunt ultimii care să-şi dea seama, iată-i ferm 
hotărâți să lupte contra sectelor. 

Se poate să existe şi secte dăunătoare, sigur se poate, dar nu ştiu care sunt acelea 
pentru că eu nu mă ocup de ele, activitatea mea este de altă natură, şi este normal să li se 
limiteze posibilitățile de a face rău. Dar cei care vor trebui să se pronunţe trebuie să fie 
persoane cinstite şi fără idei preconcepute, capabile să vadă cine acționează pentru a provoca 
anarhia şi dezordinea şi cine acționează în favoarea păcii, Justiţiei şi fericirii umane, adică 
pentru Împărăţia lui Dumnezeu şi Epoca de Aur. 

Şi acum voi adăuga câteva cuvinte care vor fi un fel de rezumat, o sinteză a întregii 
filosofii inițiatice. Trăieşte în Bulgaria o femeie care este una din cele mai mari clarvăzătoare 
din lume: se numeşte Vanga. Ea a dat de atâtea ori dovada darurilor sale încât guvernul însuşi 
apelează la ea şi a pus să se construiască alături de casa ei un hotel pentru a primi vizitatori 
din lumea întreagă. Cea ce este cu totul deosebit pentru Vanga este faptul că ea este oarbă; cei 
care vor să o consulte trebuie să-i înmâneze o bucăţică de zahăr cubic pe care l-au atins şi cu 
ajutorul acestei bucățele de zahăr doar, ea poate să spună oamenilor tot despre trecut, prezent 
şi viitor cu o precizie uluitoare. 

Cum se poate explica aceasta? Foarte simplu. Fiecare ființă emană mici particole 
impalpabile, invizibile, pe care ştiinţa nu le-a studiat încă şi aceste particole care zboară în 
atmosferă se depun pe obiecte şi le impregnează. În felul acesta noi lăsăm obiectelor şi 
persoanelor pe care le frecventăm ceva din virtuțile noastre, din forțele, din lumina noastră, 
sau din contră, ceva din bolile, viciile sau impurităţile noastre. Deci, fără să ne dăm seama, 
putem face bine şi tot fără să ne dăm seama putem face rău. Dar chiar dacă suntem 
inconştienți, faptele noastre se înregistrează, şi într-o zi vom fi recompensaţi pentru ceea ce 
am făcut bine şi pedepsiţi pentru ceea ce am făcut rău. 

Adevărata religie este bazată pe o ştiinţă ce a rezultat din observarea fenomenelor ce 
sunt vizibile pentru anumite ființe evoluate. Cei care refuză să recunoască această ştiinţă, 
treaba lor, dar o să vadă, într-o zi, unde i-a dus aceasta. În orice caz, pot să vă spun că cei ce 
ignoră această ştiinţă sunt sectari. Dar şi cei care nu vor să devină conştienţi de influenţa 
gândurilor, sentimentelor lor şi a tuturor stărilor interioare asupra colectivității sunt sectari: ei 
fac numai ce le place fără să se preocupe nici de răul pe care-l pot produce asupra celor din jur 
şi nici de binele pe care l-ar putea face. Prin această atitudine se limitează, deci sunt sectari. 


Cap II NICI O BISERICĂ NU ESTE VEŞNICĂ 


Se întâmplă cu națiunile, cu țările şi cu popoarele ceea ce se întâmplă cu fiecare ființă 
umană care se naşte, creşte, apoi îmbătrâneşte şi trebuie să lase locul celorlalți. Urmează 
aceeaşi curbă: dau ceea ce trebuie să dea şi apoi se sting. S-ar spune că se odihnesc pentru a 
putea într-o zi să se trezească şi să producă din nou bogății. S-a văzut aceasta în cazul tuturor 
națiunilor şi aceeaşi soartă o au şi religiile: fiecare ia un mare avânt, atinge o mare înălțime, o 
mare extindere, un punct culminant, apoi se cristalizează şi pierde cheile vieții. lată, chiar 
Misterele, chiar templele vechiului Egipt, care posedau cheile cunoaşterii şi ale puterii, ce-a 
mai rămas acum din ele? Unde sunt acei hierofanţi, toate acele ştiinţe unde sunt?... Toate s-au 
supus legilor imuabile ale vieții. 

Fiecare formă, adică fiecare lucru sau fiecare ființă care se naşte trebuie să moară şi să 
lase locul altora. Doar spiritul nu are nici început şi nici sfârşit şi numai el este cel care se 
încarnează succesiv în noi forme. Dumnezeu nu a dat formei eternitatea; forma este friabilă, 
efemeră, ea nu rezistă timpului, numai principiul, spiritul, care aparține lumii divine, este 
indestructibil, etern. 

Oamenii care nu cunosc îndeajuns acest adevăr încearcă tot timpul să eternizeze 
forma. Putem vedea aceasta mai ales în religii, care de secole se ataşează de anumite ritualuri, 
de anumite credinţe, fără să-şi dea seama că aceste dogme, aceste ritualuri sunt forme care nu 
pot dura. Viaţa este o ţâşnire continuă care are nevoie de forme noi pentru a se exprima. Deci 
viața însăşi este cea care sparge formele, căci are nevoie de noi aparate, de noi conductoare 
pentru a revela noi bogății, noi lumini, noi splendori. Şi de aceea, după un oarecare timp, 
formele trebuie să dispară pentru a face loc altor nuanţe, altor manifestări, mai subtile. 

Priviţi omul: atâta timp cât este tânăr, materia corpului său este extrem de suplă, 
maleabilă, vie, şi grație acestor calități ale materiei spiritul ajunge să se exprime din ce în ce 
mai bine prin intermediul intelectului, inimii şi voinței sale. Apoi se ajunge în mod fatal la o 
vârstă când această formă se întăreşte, se cristalizează şi atunci spiritul care nu mai are 
posibilitatea să se manifeste prin intermediul acestei forme zbârcite, trebuie să plece pentru a 
reveni într-o formă nouă. 

Trebuie să observăm natura pentru a trage concluzii valabile în toate domeniile... 
Bisericile care se încăpățânează să menţină aceleaşi forme de secole, greşesc. Ele ar trebui tot 
timpul să amelioreze forma, să se rafineze, astfel ca să poată exprima din ce în ce mai mult, 
din ce în ce mai bine, noii curenţi care vin din Cer. Căci Cerul n-a fixat nici un lucru pentru 
eternitate. 

Priviţi câte apar noi în omenire; de ce forma să nu urmărească aceste noi nevoi, aceste 
noi tendințe? Acum apare constelația Vărsătorului pentru a răvăşi, pentru a sparge toate 
formele, toate valorile pe care oamenii le credeau definitiv instalate. Ce gândesc oamenii este 
una şi ceea ce gândeşte Inteligența Cosmică este alta. Inteligența Cosmică are alte proiecte 
decât cele ale oamenilor şi de aceea, acum, grație curenților Vărsătorului ea va da totul peste 
cap, pentru a le arăta că nu trebuie să îngroape spiritul în vechile forme. 

Pentru a dura, trebuie să ştii să te înnoieşti în permanență. Şi dacă Biserica este acum 
din ce în ce mai părăsită este pentru că ea nu se împrospătează, se agaţă de vechile concepții 
care nu mai sunt valabile astăzi şi care trebuie înlocuite. Bineînţeles, eu nu spun să se 
înlocuiască principiile pe care este fondat creştinismul. Nu pot exista principii mai bune decât 
cele date de Hristos în Evanghelie. Dar de ce Biserica continuă să tragă după ea vechile 
practici care nu mai dau rezultate? 

Mulţi părăsesc religia creştină pentru că ei consideră că ştiinţa contrazice şi anulează 
toate adevărurile evanghelice. Dar aceştia n-au înțeles nimic. Eu spun că din contră, 
descoperirile ştiinţei nu fac decât să accentueze adevărurile cunoscute în Evanghelii. 

Pot să vă demonstrez - şi am şi făcut-o, de altfel - nu numai că descoperirile ştiinţei 
oficiale nu contrazic Ştiinţa Iniţiatică dar ele îi dovedesc veridicitatea şi acest lucru nu l-au 
înțeles nici clericii, nici savanții. După mine, nu există contradicție; ştiinţa şi religia merg 
împreună şi aceast lucru este valabil chiar şi pentru artă, căci cele trei sunt legate. Ştiinţa 
trebuie să dea oamenilor lumina, religia căldura, dragostea iar arta, activitatea creatoare. De ce 
au fost despărțite, în timp ce în viață, în natură, în fiinţa umană ele stau laolaltă şi lucrează 


împreună? Niciodată Iniţiaţii n-au separat aceste trei domenii. Şi acum, când despărțirea s-a 
produs, în cultura occidentală religia este incapabilă să-i menţină pe oamenii de ştiinţă, care o 
reneagă. Dar ei o reneagă pentru că ei nu posedă adevărata ştiinţă; ştiinţa lor este fixată pe 
lumea fizică, materială, şi nu cunosc adevărata ştiinţă care stă la baza tuturor religiilor: ştiinţa 
celor trei lumi: materială, psihică şi spirituală. Cât despre artă, ea se bălăceşte între ştiinţă şi 
religie şi se opune ba uneia, ba celeilalte. 

În natură, repet, religia, ştinţa şi arta formează un singur tot. Oamenii sunt cei care le- 
au separat. Atâta timp cât vor menţine această separare, adevărul le va scăpa. Ştiinţa, religia şi 
arta formează o unitate grație căreia se poate explica tot, se poate înţelege tot. Ştiinţa este o 
necesitate a intelectului. Religia este o necesitate a inimii, iar arta este o necesitate a voinţei: 
trebuie să exprimi ceva, trebuie să crezi, să construieşti... şi aceste trei necesităţi sunt legate, 
pentru că ceea ce gândeşti eşti obligat să simţi, pentru ca în cele din urmă să executi. 

De altfel, pot să vă spun că mulți dintre savanții contemporani sunt reîncarnări ale 
Iniţiaţilor din trecut, ale marilor preoţi care cunoşteau Misterele. Cei care au descoperit 
televiziunea, radioul n-au făcut decât să aplice cunoştinţe pe care le aveau deja dintr-un trecut 
îndepărtat. Da, este vorba de Iniţiaţii vechiului Egipt, căci epoca noastră este legată prin 
numeroase corespondențe cu civilizația egipteană şi întreaga ştiinţă Sacră a Egiptului este pe 
cale de a se revela şi de a-şi găsi aplicaţii în planul fizic. 

Creştinismul are nevoie de mari transformări, căci tradițiile pe care le urmează nu mai 
sunt adaptate epocii noastre. De altfel, dacă religia aşa cum este ea înțeleasă ar fi fost cu 
adevărat suficientă, omenirea ar fi fost acum într-o stare mai bună. În condiţiile în care religia 
a fost redusă la o formă ineficace, nu trebuie să ne mirăm că majoritatea oamenilor n-o mai 
iau în serios. Din ce în ce mai mult oamenii gândesc, îşi pun întrebări şi sunt nemulţumiţi de 
ceea ce li se prezintă. În trecut ei înghițeau tot cea ce erau făcuţi să creadă: exista o autoritate, 
Biserica, care gândea şi decidea pentru ei. Dar în prezent, ei nu mai vor ca alții să gândească 
în locul lor. Acesta este un indiciu că creştinismul trebuie să accepte forme noi... până în ziua 
în care aceste noi forme se vor învechi la rândul lor şi vor trebui înlocuite. 

Rolul formei este de a păstra conţinutul intact; ea se prezintă deci ca un recipient, ca o 
protecție, o limită... ca o închisoare. Dar pentru a nu menţine pe veşnicie conţinutul imobilizat 
într-o formă, trebuie ca aceasta să fie deschisă pentru a deşerta acest conţinut într-o formă 
nouă mai subtilă, mai suplă, mai transparentă. lată de ce nimic din ceea ce a fost construit în 
planul fizic nu este veşnic. 

Timpul nu poate acționa asupra principiilor, dar acționează asupra formelor. Când se 
spune că timpul distruge tot, aceasta priveşte numai formele, şi creştinii n-au înţeles încă 
faptul că forma în care religia le-a fost dată acum câteva secole nu poate dura veşnic şi că 
trebuie schimbată. Nu, ei sunt tenace, nu vor să schimbe nimic. 

Fraternitatea Albă Universală nu aduce principii noi, ci forme noi. Adică metode noi 
pentru ca acest conţinut, spiritul, să aibă posibilități mai mari de manifestare şi de exprimare. 
În aceasta constă evoluţia: schimbarea formelor. Problema evoluţiei a procupat mult pe 
savanții naturalişti, unii spunând că formele sunt cele care evoluează şi alții că formele sunt 
determinate odată pentru totdeauna şi că ființele sunt cele care trec dintr-o formă în alta. Unde 
este adevărul? A doua opinie este cea exactă: formele nu evoluează. Toate formele de animale, 
de insecte, de plante există deja în lumea arhetipurilor şi creaturile sunt cele care iau aceste 
forme, apoi le părăsesc pentru a lua altele, ca nişte actori care şi-ar schimba masca cu fiecare 
piesă nouă pe care o au de jucat. 

Spiritul schimbă deci forma, dar forma ca atare nu evoluează. Sunt aici forme create 
pe veşnicie şi sunt chiar forme noi pe care nu le cunoaştem încă. Formele noi pentru plante, 
pentru animale sunt deja aici, în planul arhetipurilor, ele deja există. Chiar şi pe noi ne 
aşteaptă noi forme: pe măsură ce vom evolua, ne vom însuşi aceste noi forme, căci există în 
permanenţă o formă veche care trebuie lăsată şi o formă nouă care poate fi luată, mai suplă, 
mai pură, mai luminoasă. Luând această formă nouă avem noi mijloace de acțiune şi de 
manifestare, în timp ce, dacă rămânem în vechile forme, suntem limitați şi niciodată nu vom 
putea merge mai departe. Aceasta este ceea ce creştinii n-au înțeles: ei vor să mențină forma 


pe veşnicie; dar este imposibil. Este o atitudine care se opune decretelor Inteligenţei Cosmice. 

Forma este deja făcută veşnică în atelierele de sus, în lumea arhetipurilor: acolo toate 
formele sunt veşnice pentru a servi proiectele Inteligenţei Cosmice. Dar dacă omul vrea să 
facă forma veşnică aici, adică să se cramponeze cu orice preţ de o formă sau alta, el crează o 
provocare lumii invizibile care vine cu ciocane şi sparge aceste forme pentru a-l elibera. Veţi 
spune că aceasta-i cruzime... Nu, nu e cruzime, este manifestarea dragostei Cerului, care vrea 
astfel să-l oblige pe om să meargă mai departe. 

De altfel, ce li se întâmplă oamenilor, de la o încarnare la alta? Cel mai frecvent, ei îşi 
schimbă sexul. Să presupunem că într-o încarnare anterioară ați fost femeie: aceasta s-a 
întâmplat pentru a învăţa să manifestaţi calitățile principiului feminin. Acum, sunteți bărbat 
pentru a învăţa să vă manifestaţi alte calități. 

Această aparentă cruzime a lumii invizibile, care sparge unele forme pentru a crea 
altele noi, nu este înțeleasă încă de Biserică, dar fie că o înţelege sau fie că nu, vechile forme 
vor fi sparte. Aceasta v-o garantez. Orice ar face creştinii, ele vor fi sparte de către lumea 
invizibilă care vrea să-i elibereze, pentru a-i obliga să evolueze. 

Farternitatea Albă Universală este o nouă formă a religiei lui Hristos. Bineînţeles 
creştinii vor protesta zgomotos şi ne vor combate pentru că ei sunt convinşi că trebuie să 
rămână credincioşi tradițiilor pe care le-au primit. Dar ei nu vor avea câştig de cauză pentru că 
lumea invizibilă va veni să le demonstreze că nu au dreptate. O formă nouă ce apare se va 
menține un oarecare timp, dar la rândul său va fi înlocuită de o altă formă mai bună. Vedeţi, 
sunt corect, sunt cinstit. Nu vreau să vă înşel spunându-vă că forma adusă de învățătura 
noastră va fi veşnică. Odată ce această formă îşi va fi îndeplinit menirea, ea va lăsa locul unei 
alte forme mai evoluate, mai adaptate. 

Când cineva vrea să-mi explice că nu poate să accepte învățătura Fraternității Albe 
Universale sub pretext că este catolic eu îi spun: "Bine, dacă te simţi bine acolo, rămâi acolo, 
cât despre noi, noi mergem mai departe”. Căci, ce poţi învăţa din atât de multe predici care nu 
explică nimic? Şi atunci, a cui este vina când oamenii fac prostii? Ei părăsesc biserica pentru 
că nu le dă nici un răspuns la întrebările şi la neliniştile lor. Sunt predici foarte poetice şi 
foarte morale... Da, eu sunt de acord cu ele, dar nu înveţi din ele mare lucru, căci nu există 
acolo nici o ştiinţă care să explice cu adevărat sensul şi scopul existenței umane, legile care o 
guvernează şi cum trebuie să te comporti conform acestor legi. Sunt numai cuvinte. Unde este 
partea practică? Credeţi că creştinătatea a aplicat Evangheliile? Să fim serioşi! Duceţi-vă să 
vedeţi ce se întâmplă în țările aşa-zise creştine. 

Cel ce vrea să lucreze după principiile lui Hristos, care sunt veşnice, nemodificabile, 
aparține cu adevărat Fraternităţii Albe Universale. El nu dărâmă nimic, nu acționează 
împotriva lui Hristos, nu oferă o nouă religie, nimic din toate astea, tot ceea ce face el este să 
lucreze pentru noile forme. În timp ce acela care se agaţă de vechile forme demonstrează că n- 
a înţeles principiile. El îşi închipuie că forma îl va salva şi doarme liniştit, protejat de formă... 
Da, căci în interiorul formei, adormi. Pentru a evolua, trebuie să nu mai contezi atât pe formă, 
ci trebuie să lucrezi cu principiile. Nu vi se pare mult mai avantajos idealul pe care vi-l 
prezint? Hristos, El Însuşi, v-ar putea spune că este minunat, pentru că în Evanghelii scrie: 
"Ce este scris, omoară şi ce este spirit, însuflețeşte”. Este exact ceea ce încerc să vă explic. 
Da, fără încetare vă împing spre spiritul care însuflețeşte. 

Toţi acei care acordă primul loc principiilor, aparțin Marii Fraternități Albe Universale. 
Nu acestei Fraternități care se află aici pe Pământ, ci Fraternităţii Albe Universale din care fac 
parte cele mai luminoase creaturi din Univers. Cât despre noi, noi ne aflăm aici pentru a da 
acestor ființe perfecte posibilitatea de a acţiona astfel încât Împărăţia lui Dumnezeu să 
coboare pe Pământ. lată în ce sens trebuie să înțelegem faptul că Fraternitatea Albă Universală 
este o nouă formă a religiei lui Hristos. Deci, cel ce acționează conform principiilor lui 
Hristos aparţine Fraternităţii Albe Universale. Este posibil ca el nici măcar să nu ne cunoască, 
dar asta nu contează, este un membru al Fraternităţii Albe Universale. 

Cea care îi împinge pe oameni să se agaţe de forme, este lenea. La aceştia, activitatea 
spirituală s-a oprit şi ei se fălesc cu forma. Uitaţi-vă la creştini: ei nu vor să înveţe nimic, nu 


vor să înțeleagă nimic, se opun oricărei schimbări, crezând că astfel sunt credincioşi lui 
Hristos, dar în realitate ei nu sunt credincioşi decât formelor îngrămădite una peste alta de 
către oameni. 

Trebuie să fii credincios Domnului şi nu numai oamenilor. Dacă vreți să rămâneți 
credincioşi oamenilor, foarte bine, eu n-am nimic împotrivă, dar praful o să se aleagă de voi. 
Cine erau de fapt toți aceia care au condus Biserica timp de secole,? De multe ori, bieți 
indivizi ca toți ceilalți, şi asta când nu erau chiar criminali! Dacă unii dintre ei manifestau o 
înțelegere superioară, erau imediat criticaţi şi persecutați. Cercetaţi istoria şi veți vedea: toți 
cei care voiau să aducă cu adevărat nişte ameliorări, gata cu ei, erau aruncaţi, excomunicați, 
arşi... trebuia cu orice preț să se păstreze forma! De fapt, forma nu produce mare lucru, ea nu 
face decât să ţină oamenii captivi. Da, forma este cea mai bună închisoare: prizonierul nu mai 
poate scapa din ea. 

Dumnezeu s-a manifestat prin intermediul lui lisus, dar înainte de asta El se 
manifestase şi prin intermediul lui Moise. Dacă Moise a putut să facă atâtea lucruri 
extraordinare, este pentru că Dumnezeu era cu el. Dar a trebuit să vină lisus pentru că, după 
un anumit timp, intransigența Legii lui Moise nu mai corespundea proiectelor pe care 
Inteligența Cosmică le făurise pentru oameni. Şi atunci de ce Inteligența Cosmică n-ar avea 
acum proiecte noi? 

De altfel, în zilele noastre chiar şi forma iniţierii s-a schimbat. În Antichitate, Iniţierea 
se făcea în temple, unde discipolul trebuia să treacă prin probe de foc, de aer, de apă şi de 
pământ. Acum Iniţierea se face în viața obişnuită; fără ca măcar să-şi dea seama, discipolii 
sunt puşi de către Iniţiaţi în anumite situaţii, în fața anumitor probleme şi li se observă 
reacțiile. Toate probele fac parte din viaţă; cele patru elemente fac parte din viaţă; aici trebuie 
să demonstraţi că aţi învins frica, tendinţa de a râvni bunul altuia, egoismul, senzualitatea, 
etc... Da, sunt multe probe, mai ales pentru cel care doreşte să avanseze pe drumul Inițierii: 
trebuie să ştie dinainte că dorinţa sa va fi îndeplinită, dar va fi supus la probe. Atunci când se 
aşteaptă cel mai puţin, va fi pus la probă, dar asta în viaţa cotidiană, căci toate probele sunt în 
cadrul vieţii. Suntem supravegheați în cele mai mici detalii. Şi de multe ori pierdem, pentru te 
miri ce, căci ne rezervăm eforturile pentru probele dificile. 

Deci vouă vă revine sarcina de a fi vigilenți, treji, de a ține seama că orice împrejurare 
a vieții poate fi o probă. Şi de fiecare dată ființele de acolo de sus se pronunță. Dacă ați 
repurtat succese veți primi diplome; dar nu ca acelea ale universităților, diplome care pot fi 
rupte, arse, şterse sau furate. Nu, sunt diplome care se imprimă pe fața voastră şi pe întregul 
vostru corp; nimeni nu vi le poate lua. Şi mai mult decât atât. Spiritele naturii, care ştiu să 
citească aceste diplome, vă apreciază, vă primesc şi hotărăsc să vă ajute. În orice loc, oriunde 
ați merge, ele văd aceste diplome. Dar dacă nu le aveţi, ele nu au nici o considerație față de 
voi şi chiar este posibil să vă persecute pentru că vă consideră o ființă slabă, ignorantă şi 
inutilă. 

Reţineți deci bine aceasta: totul în viaţă este rezultatul relațiilor între aceşti doi poli 
opuşi: spiritul şi materia, principiile şi formele. Pe pământ, oamenii nu sunt pregătiți să 
trăiască doar cu principii, lor le trebuie forme pe care să se sprijine. Spiritul se încarnează în 
forma unui corp, pentru a putea să se manifeste aici pe planul fizic. Când se întoarce în 
regiunile spirituale nu mai are nevoie de aceste forme, doar aici pe pământ are nevoie. Ceea 
ce trebuie să ştim este că forma nu durează mult. Dumnezeu n-a dat veșnicie formei şi de 
aceea Cerul trimite în mod periodic Iniţiați, Mari Maeştri, pentru a schimba formele, dar 
numai formele, niciodată principile. Repet, principiile sunt imuabile, da, căci principiile sunt: 
dragostea, înțelepciunea, adevărul, sacrificiul... şi ele rămân valabile pentru eternitate. 


Cap III SĂ CĂUTĂM SPIRITUL ÎN SPATELE FORMELOR 


Atâta timp cât sunteți pe pământ sunteți obligați să trăiţi în lumea formelor. De 
exemplu, trebuie să vă păstraţi forma corpului şi chiar să o întrețineți: el trebuie să fie sănătos, 
estetic, expresiv... Dar până când? Până în momentul în care veţi pleca dincolo. 


În orice domeniu şi chiar în domeniul religiei, se ajunge fatalmente la un moment în 
care o formă trebuie părăsită ca pe o haină uzată. Se poate deci păstra o formă atâta timp cât 
ea este utilă, necesară, indispensabilă, dar din momentul în care ea devine perimată începe o 
altă fază şi forma trebuie înlocuită sau cel puţin trebuie mers mai departe în înțelegerea acestei 
forme. Pentru că, bineînţeles, rituri cum sunt acelea ale botezului, căsătoriei, slujbei, 
împărtăşaniei sunt bazate pe legi fundamentale, pe cunoştinţe magice şi asta este valabil mai 
ales pentru slujba religioasă, care este magie albă pură. Se poate spune chiar că dacă Biserica 
s-a menținut până acum, este graţie acestei slujbe. Ce e păcat este că o mulţime de preoţi nu 
cunosc profunzimea a ceea ce fac. Dacă ar cunoaşte-o, slujba ar avea o putere şi mai mare. 

Majoritatea creştinilor n-au înţeles încă adevărata religie a lui Hristos. Ei merg la 
biserică, aprind lumânări, iau apă sfințită, fac comuniunea sfântă, dar n-au înțeles că atâta 
timp cât aceste practici nu corespund unei stări interioare, ele rămân gesturi vide şi fără 
conţinut. Ei îşi pun în casă o mică icoană a Sfintei Fecioare pentru ca ea să-i protejeze şi îşi 
imaginează că orice ar face, Sfânta Fecioară va fi acolo pentru a continua să-i protejeze. Toate 
acestea nu sunt decât superstiții: crezi una, crezi alta, dar ceea ce credem şi credinţa sunt două 
lucruri diferite, şi imaginându-şi că au credință, majoritatea oamenilor se mulțumesc doar să 
creadă. Da, pentru că se leagă prea mult de formă, fără să fie conştienţi că rugăciunile, chiar, 
pot fi numai forme. Trăia odată într-o mănăstire un călugăr care avea obiceiul să viziteze 
butoaiele din pivniță. Acesta era păcatul lui, ce să-i faci, nu putea să se dezbare de el, iar 
seara, când îşi făcea rugăciunea, cerea iertare lui Dumnezeu şi apoi adormea liniştit. Pentru 
că, înţelegeţi, e suficient să mormăi câteva cuvinte de regret pentru a fi iertat. Dar iată că într- 
o noapte simte că cineva îl zguduie spunându-i: ”Scoală-te, ridică-te, ai uitat să-ți faci 
rugăciunea!” Şi pe cine vede? Pe Diavol! Da, pe Diavol în persoană, care îl scula ca să-i 
aducă aminte că trebuia să se roage... Şi a înţeles atunci că Diavolul avea interes ca el să se 
roage, ca să se creadă iertat... şi să continue să bea! Deci, nu Dumnezeu era. Dumnezeu nu 
ascultă rugăciunile unui beţiv. Vedeţi, deseori Diavolul este cel care se ascunde în spatele 
formelor, care vă îndeamnă să mergeţi la Biserică, să aprindeți lumânări, să vă rugați, să vă 
împărtăşiți, pentru a vă încrusta mai bine în vechile forme, fără a încerca să aprofundați ceea 
ce faceţi, pentru a vă ameliora. 

De aceea, când spun că Învățătura Fraternităţii Albe Universale creează o nouă religie, 
nu pretind că această religie va fi superioară ca esență celei pe care a adus-o lisus. Este 
imposibil, lisus este cu adevărat pe piscul cel mai înalt. Nu există nimic mai presus de această 
lege a dragostei şi a sacrificiului pe care El a adus-o oamenilor pentru ca ei s-o înveţe. În 
privinţa metodelor, în punerea în aplicare, în intrepretări, putem să aducem ceva mare şi 
eficace pentru a merge mai departe. Nu se dezvăluie totul în Evanghelii, mai rămân atâtea 
puncte obscure şi neexplicate! Ei bine, aceste lămuriri le aduce Învățătura Fraternităţii Albe 
Universale pentru că este fondată pe adevărata Ştiinţă Iniţiatică. 

Să luăm numai problema botezului. Catolicii aduc la biserică un copil de câteva zile 
pentru ca preotul să-l boteze punându-i apă şi ulei pe frunte. Preotul poate că se gândeşte la 
altceva în timp ce-l botează, dar asta n-are importanță: datorită acestei ape şi acestui ulei, 
copilul este spălat de păcatul originar, este deci salvat pentru totdeauna şi intră în comunitatea 
creştinilor. În realitate, Biserica a dat acestui rit o eficacitate exagerată. Botezul nu purifică 
omul pentru restul vieții sale. Cum poate cineva să creadă că spiritele răutăcioase nu vor 
îndrăzni să mai intre în el numai pentru că i s-a pus apă şi ulei sfinţite pe frunte, atunci când 
era mic? Ei nu, din nefericire, toți diavolii intră, nu le este teamă, nu sunt impresionați de 
botez. Omul însuşi trebuie să acţioneze toată viața pentru a păstra, pentru a amplifica efectele 
botezului şi dacă nu o face, botezul îşi pierde întreaga eficacitate. 

Sunteţi botezat, vi se spală păcatul originar, bine, să zicem, dar după asta este nevoie 
ca toată viaţa să munciti pentru a păstra această puritate. În fiecare zi trebuie să vă curăţaţi în 
mod conştient, din toată inima, din tot sufletul. Unii sunt atât de satisfăcuţi că au fost botezați 
că-şi închipuie că nu mai au nevoie să facă eforturi să se amelioreze, dar când trăieşti cu ei îţi 
dai seama că nu sunt mai buni decât cei care n-au primit niciodată botezul, ba chiar sunt mai 
răi! De aceea eu le spun: “Să ştiţi că n-aţi înţeles nimic. Nu trebuie să vă mulţumiţi cu ideea 


că aţi fost botezați şi că lisus v-a salvat: voi înşivă trebuie să faceţi ceva pentru salvarea 
voastră”. 

Dacă citiți vechiul Testament o să vedeţi, de exemplu, cum profetul Elisei i-a ordonat 
lui Noaman să se scufunde de şapte ori în Iordan pentru a se vindeca de lepră şi tot în Iordan, 
lisus a fost botezat de sfântul loan Botezătorul. Botezul, abluțiunile au eficacitate foarte mare 
într-adevăr, dar această eficacitate depinde şi de elevarea spirituală a celui ce vă botează sau 
vă cere să vă scufundaţi în apă. Este la fel ca în cazul talismanelor: puterea unui talisman 
depinde de persoana care l-a pregătit. Dacă este o persoană slabă şi ignorantă, talismanul nu 
va acționa pentru că n-a primit o putere mare. Un obiect nu devine talisman decât dacă a fost 
pătruns de forța numită “Telesma”. Datorită acestei forţe, Telesma, “forța tare a tutror 
forțelor” cum o numeşte Hermes Trismegistul în Tabla de Smarald, talismanul devine 
puternic. Dacă nu, obiectul există, dar cum forța Telesma lipseşte, el nu este de fapt un 
adevărat talisman. 

Apa este un element foarte propice pentru purificare, pentru că ființe invizibile 
locuiesc şi acționează în ea. Când omul se scufundă în apă, aceste fiinţe sunt capabile să-l 
debaraseze de anumite straturi fluidice impure. Este bine să te scufunzi în apă, dar esențialul 
este să fii conştient de puterea sa. Şi mai ales dacă apa este sfințită, magnetizată, dacă un 
Iniţiat a consacrat-o pronunţând anumite formule, atunci sigur ea este eficace. Dar, chiar în 
acest caz, puterea sa nu durează o veşnicie. Purificarea nu este cu adevărat durabilă decât 
atunci când persoana care a fost purificată, exorcizată, reuşeşte să menţină această stare prin 
gândurile, sentimentele şi acțiunile sale; din acest moment, într-adevăr, purificarea poate să fie 
definitivă, dar numai cu această condiţie. În viaţa spirituală nici un mijloc exterior nu poate 
acționa într-o manieră durabilă dacă omul nu are o viață pură şi plină de sens. Problema este 
că neexplicând aceste adevăruri oamenilor, ei îşi fac iluzii. 

O să vă dau un alt exemplu. Mulţi creştini poartă la gât o cruce care le aminteşte 
sacrificiul lui lisus, mort pentru a-i salva, şi au convingerea că această cruce îi va proteja de 
boli şi de slăbiciuni... şi atunci, de ce sunt tot timpul într-o stare mizerabilă? De ce crucea n-a 
putut să-i salveze? Pentru că o cruce trebuie să fie purtată în interior, sub o altă formă, sub 
forma unei calități, unei virtuţi, a unei forțe; numai cu această condiţie ea devine eficace, 
benefică, magică. O cruce care nu se poartă decât în exterior, fie ea din aur, din fildeş sau 
indiferent din ce altceva, nu poate să vă ajute cu nimic. Dar dacă magnetizați această cruce, 
dacă îi adăugați credința voastră, dragostea voastră şi dacă prin intermediul ei vă uniți cu 
Hristos, în acel moment da, ea poate deveni o forță extraordinară. 

O cruce nu vă va salva decât dacă o purtaţi cu întreaga participare a spiritului vostru 
trăind în strâns contact cu lumina, cu Hristos. Lăsând deoparte forma crucii, trebuie să 
aprofundaţi principiul pentru a-i înţelege sensul şi pentru a încerca să-l puneţi în practică. 
Deci dacă ţineţi cu tot dinadinsul, păstraţi unele forme dar nu lăsaţi niciodată deoparte spiritul 
care este în spatele acestor forme. Pentru mine, crucea este un simbol formidabil... da, mai 
ales crucea în trei dimensiuni formată din cinci cuburi pe ale cărei douăzeci şi două de feţe se 
înscriu cele douăzeci şi două de litere ale Kabbalei cu ajutorul cărora Dumnezeu a creat 
lumea. 

Deci, creştinii pot să poarte cruci şi medalii, pot să aprindă lumânări, să recite mătănii, 
dar atâta timp cât nu fac nimic ca să dea viață acestor obiecte, ele vor rămâne fără efect. Şi cât 
de ridicol este totul! E absolut necesar ca ei să înceteze să creadă în lucruri moarte şi să 
înțeleagă că de ei depinde însufleţirea acestora. 

Într-o bună zi oamenii vor începe să-şi dea seama că nu mai e cazul să se împăuneze 
cu faptul că au fost botezați catolici, căci asta nu este suficient. Trebuie să devii catolic şi asta 
în mod conştient, pe toată durata vieții tale. Botezi după ritualul catolic un copil de câteva 
zile, fără să-i ceri părerea, bineînţeles; poate mai târziu el ar fi preferat să fie musulman, 
taoist, evreu sau budist... Nu fiți scandalizaţi şi încercaţi să înţelegeţi, vreau doar să vă ofer o 
viziune mult mai largă asupra lucrurilor. Ai fost botezat catolic, protestant, anglican sau 
ortodox, foarte bine, dar oare trăieşti într-adevăr o viaţă îngerească? Nu, duci o viață 
intermediară între animal şi om. 


Trebuie să ne mulțumim doar cu faptul de a fi fost botezat şi apoi să stăm cu mâinile 
încrucişate? Un catolic trebuie să-şi spună: "Zi de zi, trebuie să devin în mod conştient, 
catolic, adică universal, să nu mai existe separatism în inima mea, să nu mai existe ură, 
răzbunare, ostilitate, ci numai convingerea că toți oamenii sunt copiii lui Dumnezeu”. Pe 
moment, încă mai consideraţi că adepţii celorlalte religii nu sunt copiii lui Dumnezeu şi că ei 
trebuie înlăturați! Ei bine, exact prin aceasta arătaţi că nu sunteți catolic! Dacă aţi fi cu 
adevărat catolici, cu toate că există diferențe de opinii, faţă de ale voastre, în toate domeniile, 
ați îmbrățişa pe toți oamenii cu convingerea că vă sunt frați şi surori, fii şi fiice ai lui 
Dumnezeu. 


Cap IV REÎNSCĂUNAREA BISERICII SFÂNTULUI IOAN 


Fiecare religie a consacrat o anumită zi pentru serviciu religios şi de altfel ea nu este 
aceeaşi pentru toţi: pentru creştini e duminica, pentru evrei este sâmbăta, pentru musulmani, 
vinerea... De fapt ce diferență există între aceste zile? Niciuna. Toate zilele sunt sacre, toate 
zilele sunt divine: se poate face bine vinerea, se poate face bine sâmbăta, se poate face bine 
duminica. În Fraternitatea Albă Universală toate zilele trebuie să fie sfinte. Căci de nu, unde 
ajungem? Timp de şase zile îl uităm pe Dumnezeu, încălcăm toate legile şi într-a şaptea 
mergem la biserică pentru a încerca să ştergem crimele comise în timpul celorlalte şase!... Nu, 
o zi nu este de ajuns pentru a ne purifica. Pentru asta e nevoie de toată săptămâna. Să te 
gândeşti la Dumnezeu numai într-o zi din şapte, în timp ce în restul vremii nu ţi-ai adus 
aminte de El nici măcar odată, atât erai de ocupat cu specula, cu bătăile sau cu adulterele... e 
de-a dreptul grotesc! Astea sunt minciuni, e ipocrizie. Cel mai important este modul în care ai 
trăit celelalte şase zile. 

În cadrul noii religii, să-ţi consacri doar câteva ore sau o singură zi pentru a te ruga, 
pentru a merge la biserică, va fi mult prea puţin. În Biserica lui Dumnezeu trebuie să fii în 
fiecare zi şi în decursul întregii zile, pentru că Biserica lui Dumnezeu este întreaga creaţie. 
Bineînţeles, oamenilor neciopliţi şi încăpățânaţi nu li se poate cere prea mult. Pentru unii, şi o 
zi e prea mult! Dar în noua religie, timp de şapte zile vom dori să fim mistici, timp de şapte 
zile să fim puri, timp de şapte zile să avem gânduri bune, şapte zile să ne rugăm... şi apoi alte 
şapte zile... şi în final întreaga viață. De altfel, este ceea ce facem când suntem aici la Bonfin, 
aici toate zilele sunt duminici, sau sâmbete, sau vineri, dacă preferați, şi noi le petrecem în 
biserică... Unde e biserica asta? Ea poate fi în exterior: întreaga natură, dar ea este mai ales în 
interior, în noi, căci fiecare dintre noi este un templu pentru Dumnezeu cel viu. 

Aţi citit în Evanghelia Sfântului loan răspunsul pe care lisus l-a dat samariteancei. Ea 
Îi spunea: "Părinţii noştri s-au închinat pe muntele acesta şi voi ziceţi că în Ierusalim este 
locul unde trebuie să se închine oamenii”. Şi lisus răspunde: "Femeie, crede-Mă că vine 
ceasul când nu vă veţi închina Tatălui nici pe muntele acesta, nici în Ierusalim. Dar vine 
ceasul când adevărații închinători se vor închina Tatălui în spirit şi în adevăr!” Dar cum nu 
venise încă vremea să se explice aceste adevăruri mulțimii, lisus n-a putut să dea tuturor 
discipolilor săi fundamentele filosofice, kabbalistice, ezoterice, simbolice, dacă doriți, ale 
tuturor acestor noţiuni. De aceea l-a ales pe Sfântul loan şi l-a pregătit în taină fără ca ceilalți 
discipoli să ştie. Dar ei îşi dădeau seama şi erau puţin geloşi; odată chiar Sfântul Petru i-a 
făcut reproşuri lui lisus. Dar lisus era preocupat ca înainte de a pleca, să încredinţeze cel puțin 
unuia dintre discipolii săi partea nerevelată a Învăţăturii sale. În acest scop l-a pregătit pe 
Sfântul loan şi Sfântul loan a fondat o Biserică care nu este nici prea bine acceptată, nici 
înțeleasă de Biserica Sfântului Petru. 

Vă amintiți de ceea ce i-a spus lisus Sfântului Petru ultima oară când le-a apărut 
discipolilor săi după Înviere, atunci când acesta îl întreba, vorbind despre Sfântul Ioan: "Şi cu 
acesta, Doamne, ce se va întâmpla?” isus i-a răspuns: "Dacă Eu vreau ca el să rămână până la 


venirea Mea, ce ai tu? Tu vino după Mine”... “Şi, adăugă Evanghelia, a ieşit întru frați această 
vorbă că ucenicul acela nu mai moare.” Şi atunci, să presupunem că Sfântul loan mai trăieşte 
încă într-un loc necunoscut... Biserica lui a pregătit o întreagă elită care munceşte în secret şi 
care în decursul secolelor a fost păstrătoarea Ştiinţei Ezoterice. Luaţi numai Apocalipsa: oare 
Biserica Sfântului Petru este în stare să interpreteze toate simbolurile pe care le conţine? Ba 
chiar am auzit pe unii preoți vorbind că Sfântul loan, îmbătrânind, precis şi-a pierdut o bună 
parte din facultățile sale mentale, căci altfel n-ar fi scris niciodată lucruri atât de neverosimile. 
Dar cea care ni se va înfățişa într-o zi va fi Biserica Sfântului loan. Bisericile catolică, 
protestantă sau ortodoxă n-au decât să riposteze, aşa cum au şi făcut de altfel, în trecut şi să 
încerce să extermine Biserica Sfântului loan, ele nu vor reuşi nici acum aşa cum nu au reuşit 
nici în trecut. 

Toate marile spirite ale creştinătăţii care s-au distins prin puritatea şi înțelepciunea lor 
erau discipoli ai Sfântului loan, iar cei aparținând Bisericilor oficiale, care nu puteau nici să 
accepte, nici să suporte superioritatea lor, i-au persecutat fără încetare. Dar această Biserică ce 
a fost mereu obligată să trăiască şi să acţioneze în secret, continuă să formeze fii şi fiice ai lui 
Dumnezeu şi ea se va prezenta acum în fața lumii întregi pentru a-şi demonstra superioritatea, 
bogăţia spirituală, universalitatea sa. În acest moment, fie că o vrea, fie că nu, Biserica 
Sfântului Petru va fi obligată să se transforme şi să facă reforme. Bineînţeles, a existat şi în 
această Biserică o minoritate de persoane de elită, cât despre ceilalţi, de ce s-au ocupat, să nu 
mai vorbim! Şi în loc să înțeleagă că ar trebui să se instruiască, să progreseze, s-au mulțumit 
să-i persecute pe cei care-i depăşeau. 

Biserica Sfântului Petru a dat dovadă întotdeauna de o mare intoleranţă, persecutând, 
arzând pe cei care nu gândeau şi nu acționau exact după regulile stabilite de ea. În timp ce 
membrii Bisericii Sfântului loan n-au persecutat niciodată pe nimeni, au lăsat pe fiecare liber 
să facă ce vrea; singura lor preocupare a fost să se perfecționeze, să se apropie din ce în ce 
mai mult de perfecțiunea divină. Ei n-au avut nici o ambiţie pământească, contrar Bisericii 
Sfântului Petru, care pentru a domina mai bine şi a se impune s-a străduit să menţină oamenii 
în mediocritate şi slăbiciune: să cauţi perfecțiunea? Dar asta înseamnă orgoliu, numai diavolul 
poate să inspire o astfel de dorință! Şi totuşi, ce-a spus lisus: "Fiţi perfecţi, aşa cum Tatăl 
vostru Ceresc este perfect”. Deci, iată idealul cel mai înalt. Sigur, dacă ceilalți au un alt ideal, 
asta-i priveşte. 

Să nu credeți că intenția mea este să distrug Biserica; nu, sunt de acord să-mi dau 
osteneala cu ea pentru a-i da o lumină pe care ea nu o posedă în momentul acesta. Am şi 
încercat, de altfel; am întâlnit preoţi, călugări dar n-am reuşit niciodată. Ba da, totuşi, am 
reuşit puţin cu câte unii, dar cu majoritatea nu este nimic de făcut. Au fost aşa de impregnați 
deja în seminarii de ideea că numai catolicismul este singura religie adevărată, că acum s-au 
deformat: este imposibil să îi faci să meargă mai departe. Din acest motiv prefer să am de-a 
face cu atei, cu necredincioşi, e mai uşor să te înţelegi cu ei. Dar oamenii bisericii, oh, la, la! 
Rămân atât de limitați, atât de bigoti, atât de înguşti!... Cred că totuşi o să revină şi ei într-o zi, 
dar numai după fel de fel de piedici care-i vor pune pe gânduri. 

În Apocalipsă, Sfântul Ioan vorbeşte despre un nou Cer şi un nou Pământ. Ce să 
însemne asta? Oare primul Cer şi primul Pământ au îmbătrânit? Dacă au îmbătrânit, înseamnă 
că la origine Domnul n-a ştiut să aleagă cele mai bune materiale pentru a le crea şi asta-i o 
notă foarte proastă la adresa Lui. Asta înseamnă că nu este atotcunoscător. În realitate, acest 
nou Cer şi acest nou Pământ ne privesc pe noi, viaţa noastră interioară. În limbajul initțiaților, 
care este limbajul simbolurilor eterne, un “cer nou” semnifică idei noi, o înţelegere, o 
percepție, o filozofie nouă, iar un “pământ nou” semnifică atitudini noi, comportamente noi. 
Deci noul Cer şi noul Pământ reprezintă o altă manieră de a gândi şi o altă manieră de a trăi. 
Cerul reprezintă capul, iar pământul picioarele. Picioarele sunt cele care merg după cum le 
spune capul, pentru că picioarele aleargă acolo unde capul a plănuit să facă ceva. Deci 
comportamentul, conduita, modul de acţiune sunt cele care se vor schimba datorită schimbării 
capului, adică a noii filozofii, a noilor noţiuni. 

Şi acum să vedem, acest cer nou pe care Dumnezeu este pe punctul de a-l crea, este el 

nou? Nu, el se află aici de-o eternitate, dar numai pentru oameni va fi nou. Este aici, îi 
aşteaptă, numai că ei nu-l văd şi va fi nou pentru că într-o zi, dintr-o dată, ei îl vor descoperi. 
Un nou cer şi un nou pământ înseamnă că oamenii vor merge mult mai departe, mult mai sus 
pentru a descoperi o manieră de a gândi şi o manieră de a acţiona care existau dintotdeauna în 
planurile lui Dumnezeu, dar la care ei nu se gândiseră niciodată... Ca în cazul soarelui: este 
acolo dintoteauna, dar încă nu s-a înțeles cât de mult este necesar vieții noastre. Atâta timp cât 
nu ne bucurăm de prezenţa lui, cât nu mergem să-l contemplăm când răsare şi cât nu încercăm 
să devenim ca el, însemamnă că nu l-am descoperit încă: trăim tot în vechiul cer, vechi, 
viermănos, mucegăit!... 

Noul Pământ înseamnă un comportament nou, dar acest comportament nu este posibil 
decât dacă începem printr-un nou “cer”. Şi acest cer nou este soarele, este înțelegerea a tot 
ceea ce el ne învaţă, a tot ceea ce el ne aduce prin lumina, căldura şi viaţa sa. Soarele va fi cel 
care ne va ajuta să descoperim acest nou cer unde se află şi Îngerii şi Arhanghelii şi 
Divinităţile... acel cer pe care lisus îl numea “casa Tatălui Meu”... 

ŞI voi puteţi locui în acest cer încă de astăzi, puteți face parte din el în fiecare zi: din 
momentul în care veţi accepta filozofia acestor ființe sublime care au venit să aducă lumină 
umanităţii, vă aflaţi deja în acest cer nou. Şi când începeţi să cunoaşteţi acest cer nou, această 
nouă filozofie, sunteţi obligat să vă schimbaţi comportamentul, maniera de a acţiona. Toate 
aceste metode pe care sunteți în curs de a le învăţa aici privind hrana, respirația, gesturile, 
cuvintele, reprezintă noul pământ. O nouă lumină este pe punctul de a veni, dragii mei frați şi 
surori, şi graţie ei se va crea între oameni o astfel de armonie, o astfel de unitate încât întregul 
Pământ va forma o singură familie şi pretutindeni vor domni fraternitatea şi pacea. 


Cap V BAZELE UNEI RELIGII UNIVERSALE 


Toate religiile au tendința să accentueze anumite adevăruri care sunt esențiale, 
bineînţeles, dar o fac în detrimentul unor alte adevăruri, care sunt la fel de esențiale. Ele 
seamănă cu acele medicamente care au proprietatea de a nu remedia decât anumite deficiențe 
în organism: fiind parțiale, ele nu pot răspunde tuturor nevoilor sufletului şi spiritului 
omenesc. Dacă o religie vrea să fie universală, ea trebuie să prezinte adevărurile tuturor 
religiilor şi ale tuturor înțelepciunilor pentru ca fiecare să poată găsi activitatea spirituală care 
să-i convină. Şi asta este ceea ce face Învățătura noastră. 

Învățătura noastră cuprinde tot ceea ce poate ajuta omul să se apropie de Dumnezeu şi 
să înţeleagă misterele universului: nu numai marile adevăruri ale religiei creştine dar şi 
sistemul Kabbalistic al evreilor, ştiinţa purității şi a celor două principii persană, religia sobră 
a egiptenilor, studiul imortalității al chinezilor, metodele meditaţiei, respirației şi a tuturor 
ramurilor din yoga, din India, ştiinţa magilor, a alchimiştilor, a astrologilor, etc.... O religie 
universală trebuie să prezinte oamenilor toate marile adevăruri ale Ştiinţei Iniţiatice. 

Deci, atunci când spun că trebuie să vină o religie universală, o fac pentru că religia 
catolică nu este încă universală. Chiar dacă înţelesul cuvântului catolic este universal, în 
realitate, religia catolică nu este universală. Prin faptul că a eliminat un mare număr de 
adevăruri esențiale precum reîncarnarea, legile Karmei sau importanţa soarelui pentru viaţa 
spirituală, ea s-a îndepărtat astfel de adevărurile universale devenind astfel o sectă. Sunt 
dezolat dacă asta ofensează pe unii, dar ceea ce este important este să ştim cum stau lucrurile 
în realitate şi nu dacă ele plac sau displac unora dintre noi. 

O religie universală trebuie să cuprindă toate cunoştinţele şi practicile care să-i 
permită omului să ajungă până la Dumnezeu. Din momentul în care creştinismul a refuzat să 
prezinte reîncarnarea, el ne-a împiedicat să înţelegem dreptatea lui Dumnezeu. Nu trebuie să 
ne mire dacă drept urmare, totul devine fără sens: nu se mai vede rațiunea profundă a 
lucrurilor, totul pare anormal şi nedrept. În faţa unui rău sau în faţa unei suferințe, un creştin 
nu poate să spună decât că “Dumnezeu a vrut-o”. Cât despre el, el e nemaipomenit, el n-a 
făcut nimic ca să i se întâmple asemenea nenorociri, e inocent, nu e vinovat cu nimic; 
Dumnezeu este singurul responsabil. Dar atunci acest Dumnezeu este capricios, crud, nedrept, 


face tot ce-i trăsneşte! 

Refuzând ideea de reîncarnare, creştinii şi-au blocat calea pentru secole întregi, în 
timp ce prin reîncarnare totul devine clar: de la o existenţă la alta, o anume cauză antrenează o 
anume consecință. Nu mai e Dumnezeu cel care e de vină, ci noi: pentru că am ales un anume 
drum, un anume tip de manifestare, noi suntem cauza destinului nostru şi nu Dumnezeu. 
Dumnezeu rămâne deci în măreţia sa, în splendoarea sa, în perfecțiunea sa, în dreptatea sa. În 
timp ce fără reîncarnare, întreaga responsabilitate a nenorocirilor noastre cade asupra Lui. Eu 
consider că dacă creştinii ar fi ţinut mai mult la gloria şi perfecțiunea lui Dumnezeu, ar fi 
trebuit cel puţin să accepte reîncarnarea. Dar ei au o viziune atât de îngustă încât nici nu-şi 
mai dau seama de consecinţele atitudinii lor şi nu văd în ce postură îngrozitoare îl prezintă pe 
Dumnezeu. Să nu se mai mire dacă majoritatea oamenilor se îndepărtează acum de religie. 

Atâta timp cât Biserica nu acceptă reîncarnarea, ea face din Dumnezeu un despot, un 
monstru. De fapt, ar fi multe de spus despre maniera în care creştinismul l-a prezentat pe 
Dumnezeu, pentru că a moştenit din Vechiul Testament imaginea unui Dumnezeu gelos, 
răzbunător, înspăimântător, care distribuie pedepse şi sancţiuni. În pofida învățăturii lui Iisus, 
Dumnezeul creştinilor a rămas acel Dumnezeu al lui Moise. 

O să spuneți: “Dar reîncarnarea n-a fost menționată niciodată în Evanghelie”. Ba a 
fost, numai că n-aţi ştiut să o vedeţi, şi vă voi da din nou, astăzi, câteva argumente pe care vi 
le-am mai dat şi cu alte ocazii. 

Evangheliile povestesc că atunci când lisus a aflat că loan Botezătorul a fost arestat, s- 
a retras în Galileea; şi puţin timp după aceea loan Botezătorul a fost decapitat din ordinul lui 
Irod. După schimbarea la față discipolii l-au întrebat pe lisus: "De ce scribii spun că Ilie este 
cel care trebuie să vină mai întâi?” lisus le răspunse: "Este adevărat că Ilie trebuie să vină şi 
să restabilească toate lucrurile, dar adevăr vă spun vouă, Ilie a venit deja, dar ei nu l-au 
recunoscut şi s-au purtat cu el cum au vrut”. Şi textul adaugă: ”Discipolii înțeleseseră că el 
vorbea de loan Botezătorul”. 

Să studiem acum viața profetului Ilie şi vom înţelege de ce atunci când a venit în 
persoana lui loan Botezătorul, i s-a tăiat capul. Ilie a trăit pe timpul regelui Achab, care se 
însurase cu Jesabel, prințesă străină, fiica regelui Sidonului, şi din cauza ei păstra cultul lui 
Baal şi al lui Astarte. Ilie s-a prezentat în faţa lui Achab pentru a-i reproşa necredinţa lui faţă 
de adevăratul Dumnezeu şi i-a spus: ”N-o să cadă anii aceştia nici rouă, nici ploaie, până n-am 
să spun eu”. Apoi a plecat şi s-a ascuns în munţi pentru a scăpa de regele care-l căuta. 

Trei ani s-au scurs şi uscăciunea devastase întreaga ţară. La ordinul lui Dumnezeu, Ilie 
se prezentă din nou în fața lui Achab, care-i făcu reproşuri violente: ”Tu eşti acela care creezi 
tulburări în Israel?” Ilie îi răspunse: "Nu eu tulbur Israelul, ci tu şi casa tatălui tău, pentru că 
ați părăsit poruncile Celui Veşnic şi ai trecut de partea lui Baal. Porunceşte să se adune 
întregul Israel lângă mine la muntele Carmel şi să se adune şi cei patru sute cincizeci de 
profeți ai lui Baal...” Toţi profeții fură adunaţi şi Ilie spuse: "Şi acum, să fie aduşi doi tauri. 
Vom face două altare: unul pentru Baal şi unul pentru Cel Veşnic. Profeţii îl vor invoca pe 
Baal şi eu îl voi invoca pe Cel Veşnic. Dumnezeul care va răspunde prin foc va fi adevăratul 
Dumnezeu.” 

Dis de dimineaţă profeții începură invocările: "Baal... Baal... răspunde-ne”. Nici un 
răspuns. Ilie râdea de ei: ”Strigați puţin mai tare, ca să vă audă. Poate că este ocupat cu 
altceva, poate e plecat în călătorie, sau poate că doarme”. Profeții strigară mai tare şi mai mult 
decât atât, cum ştiau să practice magia îşi făcură tăieturi în corp pentru că sperau ca prin 
sângele care curgea să atragă larvele şi elementalii care să facă să cadă focul pe altar. Asta a 
durat până la amiază, dar nimic nu avu loc. Atunci Ilie spuse: "Acum gata. Să mi se aducă 
douăsprezece pietre. Cu aceste pietre făcu un altar în jurul căruia săpă o groapă. El puse 
lemne pe pietre şi un taur tăiat în bucăți. Pe urmă stropi totul cu apă şi umplu de asemenea 
groapa cu apă. Când totul fu gata, Ilie îl invocă pe Cel Veşnic: "Dumnezeu al lui Abraham, al 
lui Isaac şi al lui Israel, fă să se ştie astăzi că Tu eşti Dumnezeu în Israel, că eu sunt slujitorul 
Tău şi că am făcut toate aceste lucruri prin cuvântul Tău”. Atunci focul căzu din cer şi arse 
tot: victima, lemnul, pietrele şi apa. Toată lumea căzu în genunchi şi recunocu că adevăratul 

Dumnezeu era Dumnezeul lui Ilie. Dar după aceasta, Ilie, puţin prea mândru de victoria sa, îi 
duse pe cei patru sute cincizeci de profeţi ai lui Baal pe malul unui râu şi le tăie capul. 

lată de ce era de aşteptat ca la rândul lui să i se taie capul. Pentru că există o lege pe 
care lisus a menţionat-o în grădina Ghetsemani atunci când Petru s-a aruncat asupra 
servitorului Caifului şi i-a tăiat urechea: "Petru, pune-ţi sabia în teacă, pentru că toţi cei care 
vor ridica sabia, de sabie vor pieri”. Ori, într-o singură existenţă nu se vede de fiecare dată 
aplicarea acestei legi. De exemplu Ilie, cum a murit? Nu numai că nu a fost masacrat, dar se 
spune că a fost transportat viu în Cer, pe un car de foc. Numai atunci când a venit pe Pământ 
în persoana lui loan Botezătorul a suferit pedeapsa greşelii sale. Iisus ştia cine era, ce destin îl 
aştepta; şi de aceea, deşi a spus despre el cuvinte foarte elogioase: "Printre cei ce sunt născuţi 
de femeie, nu s-a ivit unul mai mare decât loan Botezătorul”, totuşi n-a făcut nimic ca să-l 
salveze pentru că trebuia ca dreptatea să-şi urmeze cursul. 

Să luăm un alt exemplu scos din Evanghelie. Într-o zi lisus şi discipolii săi întâlnesc 
un orb din naştere şi discipolii întreabă: "Învăţătorule, cine a păcătuit, acest om sau părinţii 
lui, de el s-a născut orb?”... Credeţi că se pot pune astfel de întrebări dacă nu se crede în 
reîncarnare? Când ar fi putut omul ăsta să păcătuiască înainte de a se fi născut? În burta 
mamei lui? Ori e o întrebare stupidă, ori ea subînțelege credința într-o viaţă anterioară. Puteţi 
spune că discipolii lui lisus, nefiind prea instruiți, era posibil să pună întrebări puțin bizare. 
Dacă ar fi fost aşa, lisus le-ar fi făcut observaţie. Se vede în Evanghelii că se întâmpla să-şi 
certe discipolii, dar de data asta n-a făcut-o. 

Unii vor obiecta că dacă lisus şi discipolii săi ar fi crezut cu adevărat în reîncarnare, s- 
ar fi găsit cuvântul cel puţin odată menţionat în Evanghelii. Nu, nu este de mirare că cei care 
au scris Evangheliile n-au menţionat în mod explicit reîncarnarea, într-o vreme în care toți 
credeau în ea. Cum puteau ei să bănuiască că ar fi trebuit să vorbească de ea, în vederea unor 
timpuri în care oamenii se vor îndepărta atât de mult de la Ştiinţa Inițiatică? Au prezentat aşa 
de puţine lucruri în scrierile lor despre aceasta deoarece nu era cazul să se întindă descriind un 
subiect care era de domeniul tradiției. 

Să luăm şi pasajul în care lisus spune: "Fiţi perfecţi, aşa cum Tatăl vostru Ceresc este 
perfect!”. Ce să spunem de fraza asta? Ori lisus vorbea fără să Se gândească, cerând unor 
ființe atât de limitate să atingă în câţiva ani perfecțiunea Tatălui Ceresc, sau nu-Şi dădea 
seama de măreţia Lui şi Îşi imagina că era uşor să devină ca El. În ambele cazuri, aceasta nu 
este prea avantajos la adresa lui lisus. În realitate, şi fraza aceasta subînțelege reîncarnarea. 
Iisus nu-Şi închipuia că omul ar fi capabil să devină perfect într-o singură existenţă, dar ştia 
că, dorind puternic această perfecţiune şi făcând eforturi pentru a o obține, după numeroase 
reîncarnări, va reuşi să-şi atingă scopul! 

De altfel, scrie şi în Geneză: Dumnezeu spune: "Să facem omul după chipul şi 
asemănarea noastră... Dumnezeu creă omul după chipul Său, după chipul Său îl creă.” Şi cu 
asemănarea ce s-a întâmplat? 

Uitaţi-vă la ghinda unui stejar: este după chipul tatălui său, stejarul, adică are aceleaşi 
posibilități de a deveni un arbore măreț, dar nu seamănă cu el, nu are forma lui, nu este încă 
un stejar: va deveni numai după ce o să-l plantăm. Omul este de asemenea după chipul lui 
Dumnezeu: ca şi El este o trinitate adică are înţelepciune, dragoste, putere dar evident într-o 
măsură mai mică în comparaţie cu Creatorul, care este atotcunoscător, este dragostea însăşi şi 
este atotputernic. Dar într-o zi, când va evolua, va fi asemenea Lui, va avea din plin virtuțile 
Lui. Deci vedeți, această dezvoltare, această trecere de la chip la asemănare subînţelege 
reîncarnarea. Dumnezeu spune: ”Să-l creem pe om după chipul şi asemănarea noastră” dar nu 
a făcut-o. “Dumnezeu creă omul după chipul său, după chipul său îl creă”: tocmai în absenţa 
cuvântului asemănare şi în repetiţia cuvântului chip a fost ascunsă ideea de reîncarnare. Da, 
avem aici la ce reflecta. 

Religia catolică se poate împăuna pretinzând că este universală, asta este părerea ei, 
dar nu este şi părerea Iniţiaţilor. O religie universală trebuie să fie bazată pe nevoile esenţiale 
ale ființei umane, care sunt aceleaşi pentru toți. Este motivul pentru care religia universală 
este religia solară, pentru că lumea întreagă are nevoie de soare, lumea întreagă îl caută, îl 


iubeşte şi îl înțelege. Restul poate să-i privească pe unii şi să nu-i privească pe alții, să le 
convină sau să nu le convină şi de altfel dacă sunt atâtea religii este pentru că fiecare s-a 
adaptat la o anumită mentalitate particulară. Religia viitorului va fi bazată pe elemente 
universale cu care oamenii îşi vor potoli foamea şi setea. În timp ce acum se văd creştini care 
devin budişti sau musulmani, evrei sau musulmani care devin creştini, etc. Aceasta arată că 
NICI o religie nu este universală. Când se va ivi religia universală, nimeni nu va mai dori să se 
preumble în altă parte, toți vor fi cuprinși în acea religie unică. 

În spatele soarelui se găseşte Dumnezeul tuturor oamenilor. Creştinii n-au nevoie de 
zeii hinduşi, nici hinduşii de Dumnezeul creştinilor, nici musulmanii de Dumnezeul evreilor, 
şi aşa mai departe... dar toţi au nevoie de soare, care dă lumină, căldură şi viaţă oamenilor, 
animalelor şi plantelor. Religia creştină nu luminează şi nu încălzeşte decât câteva milioane de 
persoane în lume - şi să nu vorbim ce fel de lumină şi ce fel de căldură le dă! Câţi sunt cei 
care n-au auzit vorbindu-se niciodată despre creştinism! Şi din păcate pentru creştinism, se 
simt mult mai bine aşa. 

Prea multe religii au apărut în lume şi aici este originea nenorocirilor umanității. O 
singură religie este de ajuns, aceea a luminii, a căldurii, a vieţii şi aceasta este religia soarelui. 
Creştinii nu vor să o accepte sub pretextul că nu trebuie glorificat şi adorat decât numai 
Dumnezeu. Dar cum, până una-alta, nu sunt capabili să ajungă până la El, rămân în aer. Sub 
pretextul că nu trebuie adorat decât Domnul, ei nu simt şi nu înţeleg nimic din viața spirituală. 
O, ce lucru inteligent! De ce să nu vedem că soarele este singurul care poate să ne apropie de 
Dumnezeu oferindu-ne o imagine a măreției sale, a luminii, a dragostei şi a puterii sale? O 
respingem? Ei bine, atunci n-avem decât să rămânem în întuneric, în frig şi în slăbiciune! 

Oamenii sunt bizari: preferă să scoată teorii abstracte asupra Divinităţii, unde e vorba 
de esenţă, de substanţă, de transcendere şi să se ciorovăiască apropos de toate aceste teorii pe 
care mulțimea oricum nu le înțelege. Dar să accepte că imaginea soarelui ar putea să-i aducă 
până în pragul Divinităţii, a, nu, asta nu. Ei bine, fie că o vor, fie că nu, religia viitorului va fi 
religia soarelui, pentru că el este cel care ne dă imaginea cea mai adevărată a trinității divine. 
Aş vrea să mă înţelegeți bine, nu spun că Dumnezeu se află în discul solar pe care-l vedem 
strălucind pe cer, ci spun că soarele cu lumina sa, cu căldura sa şi cu viaţa pe care le 
răspândeşte în întreg universul este imaginea cea mai bună a înţelepciunii, dragostei şi vieții 
lui Dumnezeu. 

Religia adusă de lisus era perfectă, nu contest asta. Dar timp de secole a fost atât de 
deformată, că a ajuns să fie o fiertură de cultură unde proliferează cei mai diverşi germeni de 
fermentație. Trebuie deci să abandonăm toate aceste forme de înţelegere greşite pentru a găsi 
religia unică, cea care există de la începuturile Universului şi care va fi până la sfârşitul lui. 

Este acum momentul să ne îndreptăm spre principiul universal care este la originea 
tuturor acestor religii şi să descifrăm simbolul acestei religii universale: soarele. Religia 
soarelui constă în a da şi a uni, căci soarele luminează, încălzeşte şi însuflețeşte toate 
creaturile. Soarele a existat aici înainte ca oamenii să apară. De o eternitate le spune: "Faceţi 
ca mine, luminați, încălziți, însuflețiți, debarasaţi-vă de concepțiile voastre limitate, 
îmbrățişați lumea întreagă prin inteligenţa şi dragostea voastră”. 

Limbajul soarelui este un limbaj universal pe care toată lumea îl înțelege: e limbajul 
luminii, căldurii şi al vieţii. Oamenii, animalele şi plantele, toţi înțeleg limbajul soarelui în 
timp ce celelalte limbaje nu este sigur că pot fi pricepute. Să nu vă închipuiți că anumite 
triburi din Africa sau din Oceania au înțeles limbajul creştin, deşi le-au fost trimişi 
misionari!... Dar antropofagii care se plângeau că nu li se trimiseseră destui misionari şi că li 
se făcuse foame, ei ce au înțeles din limbajul creştin? 

Adevărata religie învață că oamenii trebuie să se apropie de lumina, căldura şi viața 
soarelui, adică să caute înţelepciunea care luminează şi rezolvă problemele, dragostea 
dezinteresată care înfrumusețează, încurajează şi consolează, viața subtilă şi spirituală care-l 
face pe om activ, dinamic şi îndrăzneţ, pentru a realiza pe pământ Împărăţia lui Dumnezeu şi 
Dreptatea Sa. Iată de ce nimeni nu poate să combată această nouă religie; dacă încearcă să o 
distrugă, se distruge pe sine pentru că se limitează. 

Când această înţelegere a unei religii universale va pătrunde în spirit întreaga 
organizare a vieţii va deveni universală: nu vor mai exista separări între oameni, frontiere, 
războaie. Nu natura sau Dumnezeu au trasat frontierele, ci lăcomia oamenilor. Noua filosofie, 
noua religie constă în a înțelege în primul rând că pământul nu aparține nimănui altuia decât 
lui Dumnezeu. Vi se pare inteligent şi creştineşte să te cerți pentru a avea o bucăţică de 
pământ? În realitate nu putem poseda nimic: când plecăm de cealaltă parte, pământul rămâne 
aici. Şi atunci, la ce ne-a folosit să ne batem atât? 

Trebuie să încetăm să dorim ca o rasă sau o religie să domine lumea şi să-şi impună 
punctul de vedere; trebuie ca toți să accepte religia şi fraternitatea universală pe care soarele 
ni le arată. Soarele nu face nici o distincţie de naționalitate, rasă sau religie: el dă tuturor 
lumină, căldură şi viaţă fără să-l intereseze cine este catolic, protestantt, musulman, budist... 
iar noi trebuie să-i semănăm lui. 

Când spun că noi aducem o religie nouă, aceasta nu vrea să însemne că e mai bună 
decât cea pe care a adus-o lisus, asta este imposibil: nu există nimic mai presus de dragoste, 
de sacrificiu, de abnegaţie, de lumină, de puritate, dar în Evanghelie nu s-a spus totul şi 
tocmai în explicaţii, în metode şi în aplicaţii constă aportul suplimentar ale Învățăturii 
Fraternității Albe Universale. 

Adevăraţii creştini, creştinii sinceri nu pot nega că în asta constă adevărata religie a lui 
Hristos; nu pot acuza învăţătura noastră că răspândeşte erezii sau că este o sectă. 

Marii fondatori de religie: Krishna, Buda, Zoroastru, Orfeu, Pitagora, Moise, lisus, 
Mahomed... au trăit într-o ţară determinată, învățătura lor nu a putut să atingă decât un număr 
limitat de oameni, în timp ce Hristos este un Principiu Universal şi El este Cel care S-a 
manifestat prin toți aceşti mari maeştri. Şi chiar dacă lisus continuă să lucreze în lumea 
invizibilă cu creştinii, Buda cu budiştii, Mahomed cu musulmanii, acţiunea lor este limitată, în 
timp ce Hristos se ocupă de lumea întreagă, căci el este un principiu cosmic. 

Hristos nu aparține nici unui popor, nici unei rase, nici unei religii, el este un spirit 
solar. Dar este mult mai vast decât soarele şi se manifestă mult mai departe decât soarele 
nostru până în imensitatea cosmosului, unde există nenumărați sori mult mai mari şi mai 
luminoşi decât al nostru. Şi totuşi, prin intermediul soarelui nostru putem să ne îndreptăm cel 
mai bine spre Hristos şi spre Tatăl Ceresc. Cunoscând soarele în manifestările sale sublime de 
căldură, lumină şi viaţă, oamenii se vor apropia din ce în ce mai mult de divinitate şi pământul 
va deveni o grădină a paradisului unde toți oamenii vor trăi ca fraţii. 


Cap VI MAREA FRATERNITATE ALBĂ UNIVERSALĂ 


Toate finţele din diversele regnuri ale naturii sunt legate între ele; fără ca noi să ştim, 
toate ființele care sunt deasupra noastră şi cele care sunt dedesubtul nostru sunt legate cu noi. 
Există deci în natură o ierarhie vie. Datorită ei, datorită legăturii care ne uneşte cu toate 
fiinţele superioare, avem posibilitatea de a ne ridica. Şi aceeaşi legătură este cea care ne leagă 
cu regnurile inferioare, cu animalele, cu plantele şi chiar cu pietrele. 

Omul se crede singur, dar în realitate este legat cu milioane de alte ființe. El intră în 
contact cu ele prin gândurile şi sentimentele sale. Dacă aceste gânduri şi sentimente sunt 
bune, nobile, luminoase, ele influenţează favorabil ființele care sunt dedesubtul lui, dar în 
acelaşi timp declanşează o mişcare în regnurile superioare şi energii divine încep să se reverse 
asupra lui. 

Înţelepciunea, lumina, dragostea îngerilor, a arhanghelilor, a divinităţilor curg prin 
intermediul Iniţiaţilor şi a marilor Maeştri şi ating pe oamenii capabili să le primească; dar ele 
nu se opresc aici, trec prin oameni pentru a ajunge la animale, vegetale şi minerale. Apoi, 
datorită unui alt curent, această forță se ridică din mineral până la regnurile superioare şi în 
felul acesta are loc o circulație extraordinară în univers. Cel care este legat în acest lanţ viu al 
creaturilor este pătruns de bucuria, pacea şi lumina pe care fiinţele superioare le poartă în ele. 
Este deci periculos să rămâi independent, separat, izolat pentru că te privezi de posibilitatea 
de a beneficia de aceşti curenți benefici. Şi atunci de unde veți primi inspiraţia şi forţele 


necesare pentru viaţa de fiecare zi? "Le vom găsi în noi înşine...” veți spune voi. Da, pentru o 
lună, pentru un an poate, dar în scurt timp rezervele voastre se vor epuiza. Dacă din orgoliu şi 
dorință de independenţă vă veţi tăia legătura care vă uneşte cu ființele superioare, vă veţi 
pierde puterea. Chiar dacă aţi început proiecte vaste, în curând nu vă va mai rămâne nimic 
pentru că este imposibil să realizezi ceva măreț dacă nu eşti legat în lanţul viu al creaturilor. 
Este ca şi când un bec electric şi-ar imagina că el este cel care luminează fără să se gândească 
la centrala care-i trimite curentul al cărei simplu conductor este. 

În realitate, fie că o cerem, fie că nu, noi suntem legaţi, branşaţi, dar trebuie de fiecare 
dată să stabilim în mod conştient această legătură cu fiinţele superioare pentru ca în noi să 
circule un curent viu. Cel care refuză sau neglijează să creeze această legătură pierde mai 
devreme sau mai târziu lumina, forţa şi tot ceea ce mai are. Omul poate fi puternic, poate face 
miracole, dar nu trebuie să uite că nu este decât un conductor de energii venite de sus. El 
trebuie să-şi spună: "Înţelepciunea divină este cea care acţionează în mine... lumea divină este 
cea care se manifestă prin mine...”, căci altfel va pierde tot. 

Fraternitatea trebuie să existe pe pământ printre oameni pentru că ea există deja în 
univers unde este numită Marea Fraternitate Albă Universală. Ea este alcătuită din toți Sfinții, 
Profeții, Iniţiaţii, marii Maeştri şi în fruntea sa este Hristos. 

Fraternitatea Albă Universală este o putere care se întinde asupra întregului sistem 
planetar şi încă mai departe. Nu trebuie să judecaţi Fraternitatea Albă Universală după cea 
care este aici pe pământ, o mână de oameni care nu sunt totdeauna nici înţelepţi, nici luminaţi. 
Adevărata Fraternitate Albă Universală, care este acolo sus, cuprinde toate ființele cele mai 
evoluate; aici noi suntem doar nişte muncitori care încercăm să beneficiem de lumina şi 
sprijinul acestor ființe pentru a le realiza proiectele. Dar Fraternitatea Albă Universală care 
este aici jos trebuie să devină reflectarea fidelă a celei care este sus şi pentru aceasta trebuie ca 
membrii săi să devină din ce în ce mai conştienţi de acest privilegiu de a aprţine acestei 
entități sublime. 

Nici chiar voi n-aţi înţeles încă ce înseamnă să fii în Fraternitatea Albă Universală. 
Unii se plâng că de când sunt discipolii acestei Învăţături nimic nu s-a schimbat în privința lor. 
Asta pentru că nu sunt aici decât fizic şi nu în mod interior. Când discipolul se află în mod 
interior în Fraternitatea Albă Universală, este obligat să evolueze, să se întărească, să se 
îmbogăţească. Atâta timp cât se mulţumeşte să trăiască superficial în această mică Fraternitate 
care există pe pământ împreună cu oamenii care se adună aici pentru că nu ştiu unde să 
meargă, bineînţeles că nu poate câştiga nimic pentru că nici o achiziţie nu se capătă aşa, din 
exterior. Dar dacă aparțin din toată inima, din tot sufletul său Marii Fraternități Albe 
Universale care este acolo sus şi dacă face totul aici pentru ca proiectele acesteia să se 
realizeze, atunci da, viaţa sa va căpăta alt sens. 

Când vorbesc de Fraternitatea Albă Universală nu mă refer la această mână de bărbaţi 
şi femei care sunteți voi, ci mă refer la această adunare înaltă şi sublimă de unde ne vin 
lumina şi forța. Şi de aceea, dacă vreţi să deveniți invulnerabili, nu ieşiţi din această fortăreață 
puternică, indestructibilă care este Fraternitatea Albă Universală. Din momentul în care 
pătrundeți în această incintă luminoasă, deveniți invulnerabili. Forţele ostile se vor da într-o 
parte pentru a vă lăsa să treceţi; dar dacă vă îndepărtați, sunteți pierdut. Dacă plecați de la 
Izgrev, de la Bonfin sau de la un alt centru fratern, asta n-are nici o importanţă, cu condiția să 
păstraţi în permanenţă legătura cu Fraternitatea de mai sus. Dar dacă nu păstraţi în mod 
interior Fraternitatea, puteți să rămâneţi fizic cât doriți în ea, acest lucru nu va aduce nimic 
nimănui şi mai ales vouă. 

În ce măsură poate fi folositoare o maşină aflată în garaj, dacă nu există un şofer 
capabil să o conducă? Căci nu maşina contează, ci conducătorul ei, adică spiritul omului. Din 
nefericire, există multe “maşini” în Fraternitate şi în timpul acesta unde sunt automobiliştii?... 
undeva pe-acolo, într-o cârciumă sau într-un cabaret - simbolic vorbind - bând şi amuzându- 
se. Credeţi că toţi cei care vin aici sunt cu adevărat aici? Nu se ştie unde sunt... dar când 
sunteți toți aici prezenți cu sufletul şi spiritul vostru se formează curenți de o putere 
formidabilă care atrag spirite luminoase din lumea invizibilă şi aceste spirite ne aduc 

binecuvântările lor. 

Toate eşecurile şi nenorocirile voastre provin din aceea că v-aţi desprins din acest lanţ 
al Marii Fraternităţi Albe Universale. De aceea, de acum înainte, cel puțin câteva minute pe zi 
gândiți-vă la acest lanţ, intrați în vibraţiile sale armonioase şi în acel moment tot ceea ce 
ființele superioare sunt pe punctul de a trăi, libertatea, încântarea şi extazul, tot ceea ce ele 
posedă drept comori şi pietre prețioase vă va fi transmis. Căci Inițiații şi marii Maeştri nu 
păstrează pentru ei bogățiile, ci le trimit imediat celor ce sunt dedesubtul lor şi dacă nu le 
primiți, este pentru că acolo jos vă ţineţi deoparte de acest lanţ şi deci nu sunteți pregătiți de a 
le primi. 

Este foarte grav pentru discipol să nu ştie să menţină legătura cu Fraternitatea Albă 
Universală, căci curentul nu mai coboară pentru a alunga elementele nocive şi pentru a-l 
purifica pe discipol; şi când acest curent nu mai coboară, ființele inferioare, atrase de 
impurități, încep să se strecoare în el, unde provoacă stricăciuni de toate felurile. Atunci când 
vă simțiţi invadaţi de fiinţe care vă calcă în picioare grădinile interioare, vă fură bogăţiile, vă 
sting luminile, înseamnă că n-aţi ştiut să vă conectaţi la curentul Marii Fraternități Albe 
Universale. Şi apoi vă plângeți: "Nu ştiu ce se întâmplă cu mine... mă simt nefericit, tulburat, 
tracasat...” şi pentru a ieşi din starea asta megeţi la doctor, încercaţi să vă distrați, dar nu mai 
este nimic de făcut. Când au pătruns în voi entități inferioare nu mai există alt mijloc de a 
scăpa de ele decât de a intra în legătură cu fiinţele lumii sublime, să vă deschideţi inima, 
intelectul, sufletul, spiritul, astfel ca binecuvântarea de sus să coboare asupra voastră, ca ea să 
vă purifice, să vă hrănească şi să vă salveze de creaturile răufăcătoare. Când curentul care 
vine de sus este foarte puternic, creaturile inferioare nu pot să înainteze împotriva lui, ele sunt 
împinse înapoi. 

Dar dacă aceste creaturi au reuşit să se instaleze în voi, este pentru că n-aţi ştiut să le 
opuneți un curent destul de puternic rămânând legaţi la Marea Fraternitate Albă Universală. 
Marea Fraternitate Albă Universală este singura forăreață adevărată, trebuie să mă credeți. Cei 
care vor să fie primiţi în ea trebuie să o ceară. Dacă va trebui, voi pleda în favoarea lor pe 
lângă entitățile sublime de sus; le voi spune: "Sunt copiii mei, deschideți-le uşa. Mai sunt încă 
reținuți de vechile legături ale trecutului, dar au bunăvoință şi viaţa este atât de grea pentru 
unii dintre ei! Luaţi-i pe încredere”. Şi cum aceşti prieteni sunt foarte bogaţi, ei de-abia 
aşteaptă să-şi distribuie bogăţiile. 


Cap VII CUM SĂ LĂRGIM NOȚIUNEA DE FAMILIE 


Azi vă voi prezenta o idee care ştiu că nu va găsi uşor ecou în inimile şi conştiințele 
voastre, căci în loc să încercaţi să înțelegeţi către ce punct de vedere ridicat vă conduc, veți 
reacționa conform vechilor voastre concepții şi tradiţii şi veți fi indignaţi de explicaţiile mele. 
Sunt dezolat de pe acum, dar vă voi vorbi totuşi pentru a pregăti terenul. Încercaţi să mă 
ascultați cu atenţie până la capăt, poate veți reuşi să înțelegeţi avantajele a ceea ce vă prezint. 

De mii de ani familia a fost considerată ca bază a societăţii. E adevărat că în Occident, 
de câteva zeci de ani familia începe să se dezbine, dar cu toate acestea, celula familială 
rămâne încă foarte importantă: fiecare trăieşte în familia sa, o iubeşte, munceşte pentru ea, o 
protejează, o apără... E foarte bine, e normal, sunt de acord. 

Familia este o creaţie a naturii însăşi. Inteligența Cosmică a văzut că această formă de 
existenţă era bună pentru creaturi care, astfel, se într-ajutorau, se susțineau, se protejau, lucrau 
împreună. Familia este ca o fortăreață, un adăpost solid, stabil unde individul se simte în 
siguranţă. Şi în trecut familiile formau adevărate triburi, care puteau chiar să-şi declare război. 
Priviţi chiar la vendetele familiilor corsicane. Deci natura însăşi este cea care a dat membrilor 
unei aceleiaşi familii acest ataşament, această nevoie de a fi împreună pentru a se ajuta, pentru 
a se proteja; se vede asta şi la animale. Da, dar oare planurile Inteligenţei Cosmice prevăd ca 
această situaţie să dureze o eternitate? Oare oamenii nu pot merge puțin mai departe decât 
atât? Oare forma în care a fost creată familia nu se poate lărgi, ilumina, înnobila? Trebuie să 
începem acum să înțelegem că familia, aşa cum o concepem, împiedică umanitatea să formeze 


o unitate, o singură mare familie. De ce? Pentru că fiecare mică familie nu se gândeşte decât 
la fericirea ei, la satisfacția sa, la avantajul său personal şi asta o împiedică să se ocupe de 
marea familie: umanitatea întreagă. 

Această concepție îngustă asupra familiei este deci punctul de plecare al tuturor 
purtărilor egoiste şi a sosit acum momentul pentru ca oamenii să lărgească această noţiune şi 
să înțeleagă că toate familiile trebuie să se topească în marea Familie, căci de nu, vom vedea 
în continuare doar mici clanuri care se războiesc. Dezordinea, anarhia există din cauza acestei 
mentalități a oamenilor pentru care nimic nu este mai mare, mai vast, ca mica lor familie. Şi ei 
cred că asta este minunat, formidabil şi că toată lumea trebuie să încurajeze asta. Ascultaţi 
doar la sfaturile pe care mulți părinți le dau copiilor lor: să se descurce, să trişeze, să-i calce 
pe ceilalţi în picioare pentru a reuşi cu orice preţ... Nu idei divine le insuflă, ci proiecte dintre 
cele mai egoiste şi interesate. Din când în când li se spune că trebuie să existe între frați şi 
surori puțină dragoste, generozitate, indulgență, dar chiar şi aşa, nu se vede asta prea des, ci 
chiar membrii aceleiaşi familii se sfâşie... 

Se spune deseori că familia este o celulă a societății. De acord, dar să vedem cum 
funcționează celulele în organismul uman? Toate, acolo, la un loc, muncesc pentru binele 
întregului organism. Şi în societate ce vedem? Toate familiile sunt distincte, separate şi chiar 
rivale: fiecare are idei diferite, proiecte diferite, intenţii diferite, care sunt fără încetare cauze 
de dezordine. Trebuie să mergem acum mai departe, e nevoie de o înțelegere mai vastă şi 
trebuie ca toate familiile să se topească în marea Familie, Familia Universală. Asta nu 
înseamnă că ele trebuie să se descompună şi să dispară. Nu, ci trebuie să se unească pentru a 
servi unui scop care le depăşeşte. Aşa cum toate celulele corpului sunt legate unele cu altele şi 
muncesc pentru această celulă imensă care este ființa umană, pentru a o menține în stare de 
sănătate, la fel toate familiile vor trebui să muncească pentru ca organismul umanității întregi 
să devină sănătos. 

Când spun că partea spirituală trebuie să fie pe primul loc, ei bine, chiar asta este 
partea spirituală: colectivitatea, marea Familie, Fraternitatea Universală şi mica familie 
trebuie să urmeze pe locul doi. Atâta timp cât mica familie va fi pe primul loc, nimic nu o să 
se poată aranja. De aceea, nu trebuie să ne temem să înlocuim unele concepții dacă ele sunt 
strâmbe, greşite, depăşite. Familia nu va dispare, nu se pune problema să o facem să dispară, 
dar ea se va lărgi, va intra în marea Familie şi se va realiza Împărăţia lui Dumnezeu şi 
Dreptatea Sa, Vârsta de Aur... 

Nu sunt împotriva familiei, admir familia şi eu am o familie. Familia este necesară, dar 
nu trebuie să sacrifici totul pentru ea, căci nu ea este lucrul cel mai mare şi cel mai important. 
Aş merge chiar mai departe spunând că familia are ca misiune să-i ajute pe membrii săi să se 
încadreze în marea familie universală. lată ceea ce mi-ar place să vă fac să înţelegeţi: 
importanţa acestei mari Familii, acestei fraternității universale, pentru care fiecare membru 
trebuie să muncească. Până în prezent, familia şi-a ratat misiunea şi de aceea se 
dezmembrează. Câte familii mai există încă în care se trăieşte în armonie? Priviţi la numărul 
de divorțuri... Statisticile vorbesc singure. Este vina mea? N-am nici o vină. Înainte de a fi 
spus vreun cuvânt despre asta, alții şi-au luat sarcina demolării ei. 

Pentru a salva familia trebuie ca noțiunea să fie lărgită, trebuie ca ea să cuprindă 
întregul pământ. Trebuie ca umanitatea întreagă să devină o singură familie. Nu mă înţelegeți 
greşit: asta nu înseamnă că nu trebuie să vă mai ocupați de membrii familiei voastre, să-i 
hrăniţi, să-i adăpostiți, să le daţi bani, să-i instruiți. Nu, dar cu această lărgire a conştiinţei o s- 
o faceţi mai bine decât înainte. Le veți explica faptul că se vor rezolva toate problemele numai 
dacă se vor strădui să creeze această Familie universală. Până în prezent nu familia este cea 
care a reuşit să împiedice nenorocirile, războaiele şi mizeriile. Şi toate acestea vor continua. 
Dar dacă familiile se vor topi într-o mare Familie, nu va mai fi război, nici mizerie. 

Soluția, adevărata soluţie, trebuie să o căutăm în lărgirea familiei. Atâta timp cât vă 
limitați la micul vostru cerc familial, nu veți putea niciodată să contribuiţi la binele lumii 
întregi: ceea ce faceţi, faceți doar pentru voi şi e chiar îndoielnic că în acest mod acționaţi cu 
adevărat pentru binele vostru. Ocupându-vă de voi înşivă, Dumnezeu ştie dacă vă serviţi 

interesele! Dar străduindu-vă ca toate familiile să se topească într-o mare Familie, acționați nu 
numai pentru ceilalți dar şi pentru voi înşivă. Căci dacă această idee se realizează, ea va aduce 
în întreaga lume avantaje de care şi voi veți beneficia. Dacă nu, nu veţi face niciodată bine 
nimănui, nici măcar propriilor copii, deoarece cu modul vostru de a-i iubi le veți insufla 
noţiuni prea personale şi într-o zi spiritul lor va fi acela care vă va reproşa că nu le-aţi dat idei 
divine şi i-aţi făcut să întârzie pe drumul evoluției. 

Deseori copiii îi fac pe părinţi nefericiți pentru că în mod inconştient le reproşează de 
a-l fi educat într-o manieră prea îngustă, de a nu le fi arătat drumul măreției, al luminii. Ei da, 
treaba asta merge departe! Câţi oameni nu se simt mândri de ei înşişi pentru că sunt convinşi 
că-şi fac datoria şi se străduiesc pentru binele familiei lor. În realitate, nu este atât de sigur 
dacă-i fac bine. Dacă judecăm conduita lor din punct de vedere ceresc, nu fac chiar nimic bun 
căci se mulțumesc să-şi menţină membrii familiei în îngustime, egoism şi obscuritate. Aşa că 
atenţie, forțați-vă să vă schimbaţi punctul de vedere, consacraţi-vă acestei activități pentru 
marea Familie şi totul se va aranja în viața voastră. Fiinţele au nevoie de o hrană spirituală şi 
ele vor sfârşi prin a vă abandona dacă nu sunteți capabili să le-o dați. Câte femei nu şi-au 
părăsit bărbatul pentru că el nu se ocupa decât să le copleşească în plan material, fără să le dea 
niciodată nimic sufletului şi spiritului lui! 

La ora actuală, o mulțime de părinţi se plâng că proprii lor copii îi părăsesc, pentru a 
intra în sectele care s-au înmulţit de câţiva ani. Ei nu înţeleg de ce, cu toată dragostea, 
sacrificiile şi bunătatea lor, aceşti copii au nevoie să meargă să caute o altă “familie” în altă 
parte. Şi atunci se înfurie, alertează autoritățile, se adresează jurnaliştilor şi lansează acuzații, 
deseori nejuste, pentru ca opinia publică să le dea dreptate. Căci dacă familia se 
dezmembrează, dacă familia, care este la baza întregii vieţi sociale, este în pericol, este grav, 
este periculos. Bineînţeles, este periculos, şi este magnific să vrei să protejezi familia, eu sunt 
de acord şi întreaga mea viaţă nu fac decât asta. Dar cum să procedez? Şi care anume 
concepție asupra familiei trebuie apărată? E o întrebare care trebuie să ne-o punem. 

Dacă psihologii, educatorii ar analiza cu onestitate întrebarea din punct de vedere 
filosofic, etic, psihologic ar descoperi care este motivul pentru care unii copii simt nevoia să- 
şi părăsească părinții. Căci tineretul de azi are nevoie de altceva decât ceea ce i se propune, 
are nevoie de o viziune asupra vieţii mai largă, mai vastă, mai nobilă, mai dreaptă şi acest 
lucru îl caută el în secte. 

Mulţi copii vor să plece de acasă datorită îngustimii, lipsei de înțelegere a părinților 
lor, sau a modului lor de a trăi, prea ordinar, prea primitiv. Şi e adevărat, tineretul are nevoie 
de un ideal, el vrea să trăiască o viață mai frumoasă, mai luminoasă, mai spirituală, vrea să 
cunoască partea ascunsă a lucrurilor; e atras de mister, de supranatural. Din păcate, unii 
indivizi profită de aceste tendinţe pentru a-i atrage, pentru a-i duce de nas şi pentru a se 
îmbogăţi dându-se drept mari Maeştri, ei având în realitate aceleaşi vicii şi slăbiciuni ca şi 
ceilalți. Ei nu ştiu că nu ai voie să te dai drept Maestru dacă nu ai fost pus la încercare, ales şi 
delegat de către Maeştri adevărați pentru a face această treabă. Dar oamenii sunt atât de 
ignoranţi şi de lipsiţi de discernământ că sunt în stare să persecute un adevărat Iniţiat, dar în 
schimb să urmeze pe un individ oarecare care se proclamă el însuşi profet, salvator sau 
Hristos. Doamne Dumnezeule, dacă există atâția Hristoşi în lume, cum se face că umanitatea 
este într-o stare atât de jalnică? 

Şi acum, celor ce vor cu adevărat să apere şi să protejeze familia, le pot spune acest 
lucru: atâta timp cât părinţii nu vor face nimic pentru a duce o viaţă mai frumoasă, mai 
inteligentă, mai nobilă, mai vastă pentru a fi modele de perfecţiune pentru copiii lor, aceştia 
vor fi oricând tentaţi să-i părăsească în cel mai scurt timp posibil. Să hrăneşti un copil, să-l 
îmbraci, să-l faci să meargă la şcoală, nu este suficient. Trebuie să-i mai dai şi altceva inimii 
lui, sufletului lui... 

Tot ceea ce faceți, să faceți cu ideea universalităţii în minte, numai astfel vă veți ajuta 
cu adevărat familia. Şi mai mult decât atât, toate acele ființe pe care le-aţi luminat şi le-aţi 
apropiat de Dumnezeu, vor veni în preajma voastră în următoarele încarnări pentru a vă 
recompensa. Căci să nu credeți că vom trăi la infinit cu membrii familiei noastre actuale, asta 


o facem doar pe durata unei singure încarnări, Dumnezeu ştie unde vor mai fi după aceea! Şi 
atunci, merită să sacrifici lucruri veşnice pentru o familie pe care o ai numai în timpul unei 
existenţe?... Ceea ce merită, este de a avea o familie pe veci. Eu, tocmai asta şi fac, mă 
străduiesc pentru a avea o familie pentru o veșnicie... şi o s-o am. 

Cu cât veți vrea să vă păstraţi familia doar pentru voi, pentru că asta vă face plăcere 
vouă înşivă, cu atât mai repede o veți pierde; toţi vă vor părăsi şi nu vor mai veni niciodată să 
se reîncarneze în preajma voastră, pentru că vor avea o amintire urâtă despre voi! În timp ce, 
acționând aşa cum încerc eu să o fac, adică în mod dezinteresat, o să vă am pe toţi lângă mine, 
chiar şi în alte reîncarnări. Din cauza a tot ceea ce vă dau, veţi veni să mă căutaţi chiar pe alte 
planete pentru a-mi mulțumi. Căci ceea ce încerc eu să vă dau este mult mai mult decât poate 
să vă dea o familie obişnuită. 

Dacă veţi citi Evangheliile, veţi vedea că loan avea aceeaşi concepție ca şi mine 
asupra familiei. Într-o zi, povesteşte Evanghelia, pe când lisus se adresa mulţimii, mama şi 
fraţii săi care erau afară, încercară să-i vorbească. Cineva îi atrase atenţia, dar lisus îi răspunse 
celui ce i-a spus aceasta: "Cine este mama mea şi cine sunt frații mei?” Apoi întinzând mâna 
spre discipolii săi, a spus: "lată mama şi frații mei. Căci acela ce îndeplineşte voia Tatălui 
Meu care este în Ceruri, acela este şi fratele şi sora şi mama mea”. Deci, vedeţi, pentru lisus, 
adevărata familie o constituie copiii lui Dumnezeu care reprezintă o familie uriaşă pe pământ 
şi chiar până pe alte planete. Iată de ce sunt şi eu adeptul marii Familii. 

Cât despre mica familie, să nu mai vorbim! Ea este prea posesivă. Ştiţi de ce fiecare 
ține aşa de mult la propria familie? Veţi spune: "Păi din dragoste, din ataşament”. Nu, eu nu 
cred că din acest motiv. Oamenii se gândesc la ei înşişi, încearcă să aibe grijă de bătrânețea 
lor, să se simtă înconjurați, iubiți. E o manieră atât de egoistă! Priviţi animalele: imediat ce 
puiul de animal este în stare să se descurce singur, hai, întinde-o, mama îl alungă. Animalele 
sunt mai dezinteresate decât oamenii, ele nu încearcă, în ceea ce le priveşte, să-şi acapareze 
copiii, sub pretext că-i iubesc! De multe ori nu există pic de dragoste la părinţii aceia, ei nu se 
gândesc decât la ei înşişi. Ataşamentul lor nu este nimic altceva decât egoism sau frică. 

Acum, în lumina acestor câteva cuvinte, studiați-vă şi încercaţi să vedeţi cum vă 
consideraţi familia, care vă sunt sentimentele, scopurile, proiectele... Încercaţi să vedeţi dacă 
nu este preferabil să depăşiţi aspectul individual, personal al familiei pentru a o considera în 
dimensiunea sa universală. Căci mica familie nu e nimic fără cealaltă, marea Familie. Ştiu că 
asta va contrazice convingerile şi obişnuinţele umane, dar n-am ce face, trebuie să dezvălui 
adevărul pentru a vă face să aveţi o conştiență mai largă asupra lucrurilor. 

Câte teme mai sunt de adus la lumină, de corectat, de reaşezat! Atâtea concepţii greşite 
s-au acumulat în decurs de mii de ani şi împedică fericirea omenirii! Uitaţi-vă, toţi se 
preocupă doar să-şi aranjeze propriile lor afaceri pentru a supraviețui, a mânca, a se îmbrăca, 
a câştiga bani, a se căsători, a avea câţiva copil... Nu se gândesc decât la ei înşişi. Din când în 
când, fac câte ceva şi pentru societate, puţin, dar în general, totul este pentru ei înşişi... Iată de 
ce soarta omenirii nu se îmbunătăţeşte, pentru că nimeni nu se gândeşte la colectivitate, toţi se 
gândesc numai la ei, la familiile lor. Ei cred că punându-și afacerile la punct vor trăi în 
siguranță, dar asta nu este adevărat. 

Noi toţi trăim în colectivitate, şi dacă în această colectivitate izbucneşte o revoluţie, o 
revoltă, un război, bunurile noastre individuale nu mai sunt în siguranță. Chiar dacă ne 
aranjăm propriile afaceri, în realitate ele nu sunt niciodată definitiv aranjate pentru că pot veni 
pe neaşteptate, din partea colectivităţii, zguduituri care pot distruge totul. Există în 
permanenţă o sabie a lui Damochles suspendată deasupra capului fiecărui individ. Istoria a 
arătat-o; s-au văzut atâtea personaje puternice şi bogate, pe care se părea că nimic nu le putea 
atinge! Dar în societate s-au produs tulburări şi au sfârşit prin a pierde totul, chiar şi viaţa. 
Asta arată că destinul familiilor e legat de cel al colectivităţii. Deci, dacă se îmbunătăţeşte 
viața colectivă, fiecare individ va fi în siguranţă, căci numai stabilitatea colectivă, de care 
depinde totul, dă siguranță şi bogăție indivizilor. 

Există două moduri de a ne vedea interesul. Primul este acela de a gândi că aranjându- 
ne propriile afaceri, fără a ţine seama de orice altceva, va fi bine. Dar, v-am spus, asta este 

imposibil, deoarece suntem legați de colectivitate şi dacă se abat nenorociri asupra unora, noi 
nu putem fi scutiţi, suntem şi noi prinşi în aceleaşi vâltori. Celălalt mod de a vedea lucrurile, 
cel adevărat, este cel care începe prin îmbunătăţirea afacerilor colectivităţii, deoarece fericirea 
sau nenorocirea fiecărui individ depinde de starea acestei colectivități. 

Da, singura soluţie pentru a proteja cu adevărat familia constă în a munci pentru 
colectivitatea mondială, trebuie ca toţi cârmuitorii tuturor ţărilor să înţeleagă că este necesar 
să se formeze un guvern mondial, trebuie ca toate ţările să se topească într-o singură țară, 
întregul pământ să devină o singură familie. Veţi spune: ”E imposibil, există motivele acestea 
şi acelea care împiedică să...”. Ştiu tot ce îmi puteţi spune. Pentru moment, desigur, voi aveți 
dreptate, dar eu, eu acţionez pentru viitor. În viitor această unitate se va face, pentru că 
evenimentele vor conduce oamenii spre aceste concepții. Nenorocirile, războaiele îi vor obliga 
pe oameni să-şi modifice punctul de vedere. 

Trebuie să acceptăm acum această nouă filosofie pe care era Vărsătorului o aduce în 
lume, trebuie să o întreținem, să o întărim, acordându-i un loc din ce în ce mai mare în inima 
noastră, în inteligenţa noastră, în sufletul şi spiritul nostru. Gândurile şi sentimentele tuturor 
ființelor luminate formează o puternică undă luminoasă care se propagă şi acționează asupra 
tuturor creierelor omeneşti şi într-o bună zi, lumea întreagă va fi influențată, contaminată de 
această nouă lumină. De aceea, aşa cum v-am tot spus, lăsând oamenii să ignore faptul că 
gândul reprezintă o forță activă se frânează enorm evoluţia omenirii. Dar noi, care cunoaştem 
puterea gândului, a meditaţiei, a rugăciunii şi rezultatele benefice pe care ele le pot produce 
asupra omenirii, noi participăm la această activitate luminoasă pentru ca idealul Fraternității 
Albe Universale să se propage în lumea întreagă. Şi Fraternitatea Albă Universală nu cere 
decât un singur lucru: ca lumea întreagă să formeze o singură familie. 

Toate religiile cred că oamenii sunt copiii aceluiaşi Tată. Se crede, se crede... dar ce 
folos că se crede, dacă se acționează exact ca şi cum nu s-ar crede nimic? Chiar creştinii, care 
au insistat atât de mult asupra legăturii frățeşti care trebuie să existe între oameni, din moment 
ce rugăciunea lor începe chiar cu aceste cuvinte: "Tatăl nostru, carele eşti în Ceruri...” priviţi-i 
cum se comportă între ei! Duceţi-vă în tribunale şi vedeţi acolo dacă sunt frați şi surori! 
Încalcă toate învăţăturile date în Evanghelie, se învrăjbesc, se sfâşie, între ţări, între Biserici, 
şi chiar în cadrul aceloraşi familii... Şi atunci? 

Fraternitatea Albă Universală desfăşoară o activitate formidabilă în lume; nu se poate 
vedea încă, dar se va vedea ceva mai încolo, toţi vor vorbi limbajul nostru, vă spun eu. Şi 
atunci, este aşa de rău să luaţi parte la această activitate?... Ar trebui să fiți mândri de a vă 
putea spune: "A! Viaţa mea capătă sens, căci acţionez pentru lumea întreagă”. Dar în loc să 
participe la o operă formidabil de mare şi de frumoasă şi să fie în sfârşit folositori la ceva, 
oamenii preferă să se mulțumească cu o viață neimportantă, ştearsă. “Da, veţi spune, dar este 
o activitate care nu se vede”. Poate că nu se vede, dar se simte! 

Vă invit să participaţi la activități grație cărora veți simţi că viaţa vă devine atât de 
interesantă, atât de luminoasă, că veţi fi voi înşivă miraţi. Trebuie să ajungeţi să înțelegeţi că 
adevărata glorie, adevărata putere, adevărata fericire se află tocmai în acest gând, în această 
dorință de a face o lucrare divină pentru lumea întreagă, căci în acest fel declanşaţi puteri 
spirituale care vin să vă viziteze. Şi aici, aveţi pentru asta tot ceea ce vă trebuie: filozofia, 
condiţii bune de viață, cadrul, ambianța... Atunci, ce aşteptaţi pentru a începe să acționaţi? 
Toată lumea e gata imediat să ia parte la nişte scandaluri, pe undeva, dar să ia parte la o 
muncă divină, asta nu, niciodată, pentru nimic în lume! 

Trebuie să vă spun acum că această activitate prodigioasă ce trebuie desfăşurată aici 
pe pământ, a fost deja hotărâtă, decretată, acolo sus. Cerul a hotărât că toate valorile umane 
vor fi schimbate. Numai că Cerul nu poate interveni direct pe Pământ, căci regiunile 
intermediare sunt un fel de zone închise între ele; nu că ar fi cu adevărat separate, dar dat fiind 
faptul că fiecare a fost făcută dintr-o materie de densitate diferită, pentru a putea acţiona în 
fiecare din aceste regiuni trebuie să fii, de fiecare dată, dotat cu instrumentele 
corespunzătoare. Spiritele lumii invizibile sunt foarte puternice, dar ele nu pot acţiona cu 
eficacitate în planul fizic deoarece nu sunt alcătuite din materie fizică. În şedinţele de 


spiritism, mediumul are rolul de a furniza o materie fluidică, numită ectoplasmă, datorită 
căreia spiritele se pot manifesta. Dacă li se dă această materie, ele pot, în câteva secunde, să 
demoleze o casă, pe când fără această materie ele nu pot să deplaseze nici măcar un fulg. 

În acelaşi mod, spiritele cele mai elevate din lumea divină nu pot interveni în treburile 
oamenilor dacă oamenii înşişi nu le creează posibilitatea de a acționa. Imaginați-vă o 
fortăreață enormă: atâta timp cât nu există un trădător în interior ca să deschidă porțile 
duşmanilor, niciodată aceştia nu vor putea pătrunde înăuntru. Într-una din zile, spuneam în 
faţa Fraternității: "Ştiţi voi cine sunt eu?” Bineînţeles, toţi se aşteptau ca eu să spun: "Sunt 
Iisus... sunt Sfântul Pavel... sau Tamerlan!” pentru că, după tonul solemn pe care-l foloseam, 
aceasta nu putea fi decât o mare revelație. Dar iată ce am spus: "Eu sunt trădătorul numărul 
1! Ce decepție! Ca să fii trădător, nu este prea grozav. Dar le-am explicat: "Pământul 
seamănă cu o fortăreață - atât de obscură şi de bine baricadată, că armata cerească nu poate să 
pătrundă înăuntrul ei - trebuie deci să existe un trădător, şi eu am acceptat să joc acest rol, 
pentru a deschide porțile luminii şi dragostei.” Ei, atunci s-au liniştit şi au început să 
înțeleagă. 

Spiritele de sus nu pot face mare lucru pe pământ, căci pe pământ oamenii sunt mai 
puternici decât toate armatele cereşti la un loc, şi când vor să le ţină piept, nimic nu-i de făcut. 
De aceea Cerul caută pe câte cineva care să accepte să-i dea drumul înăuntru. Deci, în 
realitate, spiritualiştii sunt “trădători” cu ajutorul cărora Cerul se poate strecura. De aceea şi 
voi trebuie să deveniți “trădători” pentru a permite spiritelor divine să pătrundă şi să 
transforme totul pe pământ. 

Aşa că acum hotărâți-vă; trebuie să formăm acum o fraternitate de ființe foarte 
avansate, care vor acționa pentru a permite intrarea armatelor Cerului în vederea transformării 
întregului pământ. Şi apoi, vă spun eu, vor fi din ce în ce mai mulți lucrători care vor veni să 
ne ajute. 


Cap VIII FRATERNITATEA - O STARE SUPERIOARĂ A CONȘTIINȚEI 


Când aruncăm o privire asupra lumii, asupra societăţii, asupra familiilor, constatăm că 
totul este astfel organizat pentru a satisface natura umană, ceea ce înseamnă, în realitate, 
natura animală cu instinctele ei cele mai primitive. Toate regulile, măsurile, normele, toate 
criteriile societăţii, întreaga educaţie chiar, sunt concepute în funcție de această mentalitate 
atât de răspândită: să-ți tragi spuza pe turta ta, să acaparezi, să câştigi, să profiți. De aceea 
asistăm la atâtea rivalități, lupte, masacre. 

ŞI totuşi, în momentul în care omul a fost creat în atelierele Domnului, Inteligența 
Cosmică a plasat în el germeni care urmau să se dezvolte într-o zi sub formă de calităţi, de 
virtuţi, de gesturi sublime de abnegație şi de renunțare. Se mai văd, când şi când, 
manifestându-se la anumite fințe... Fără nici o îndoială, comportarea lor ne dovedeşte că o 
natură divină se manifestă prin intermediul lor. Dar ei sunt atât de puţin numeroşi, încât nu pot 
influența mulțimea şi chiar, câteodată, pot deveni victimele acesteia, deoarece această 
mulțime, incapabilă să îi aprecieze, se aruncă asupra lor pentru a-i masacra. 

În conferințele mele m-am oprit adeseori asupra acestei probleme atât de importante a 
celor două naturi ale ființei umane: natura inferioară, animalică - pe care am numit-o 
personalitate - şi natura superioară, divină, care doarme încă în fiecare dintre noi deoarece nu 
ne-am dat niciodată osteneala de a o dezvolta - pe care am numit-o individualitate. Aceste 
două naturi se găsesc în om într-o stare atât de încâlcită încât lui nu-i este întotdeauna posibil 
de a discerne care din ele este pe punctul de a se manifesta şi deseori, deşi el este convins că 
acționează în mod onest şi integru, în realitate este pe punctul de a-şi asculta natura sa 
inferioară şi se comportă ca un animal. Şi dacă acum anarhia şi egoismul au devenit legi, este 
pentru că majoritatea oamenilor consideră normal să se ia după natura lor inferioară, animală, 

care este totdeauna dornică să-şi facă de cap, şi să-şi satisfacă toate capriciile în detrimentul 
celorlalţi, ca şi cum numai ea singură ar fi pe lume. 

Închipuiţi-vă acum că un Iniţiat, un Maestru ar vrea să-i facă pe oameni să iasă din 
această harababură şi că, pentru aceasta, creează o Fraternitate pentru a-i aduce să trăiască 
într-o atmosferă de pace, unde nimeni nu este aservit altcuiva, nimeni nu este vrăjit, din 
contră, unde fiecare este lucid, se simte liber şi independent, dar într-o atmosferă de armonie 
colectivă... Când o ființă care nu are nici o idee despre aceste noi concepții ajunge la 
Fraternitate, evident că asta nu-i place, se revoltă şi nu face nimic altceva decât să critice. De 
ce aici toată lumea este respectuoasă? Şi ce înseamnă liniştea asta? Aceasta este înrobire, 
hipnotism, vrăji, acestea trebuie refuzate! Adică, în realitate, vor întoarcerea la haos. Cu o 
astfel de mentalitate oamenii nu pot face altceva decât să se precipite spre catastrofă. 

Este cea mai mare greşeală să gândiţi şi să credeţi - cum o fac mulți - că devenind 
anarhici şi contestatari se vor dovedi mai inteligenţi, mai liberi şi mai puternici. Dacă ei ar 
studia modul în care Inteligența Cosmică a creat organismul uman, ar observa în funcționarea 
lui anumite legi pe care le-ar putea transpune în alte planuri. Pentru ca organismul uman să 
funcționeze bine şi să fie sănătos trebuie ca celulele sale să lucreze în armonie, cu dezinteres 
şi nu exclusiv pentru ele însele; stomacul nu trebuie să digere doar pentru el, inima nu trebuie 
să bată numai pentru ea însăşi, plămânii nu trebuie să respire doar pentru ei... nici picioarele, 
ochii, urechile, creierul... ci pentru tot întregul, pentru bunăstarea întregului corp, pentru omul 
luat ca un întreg. În timp ce la oameni, fiecare e pentru sine. Iată de ce omenirea este un 
organism bolnav, atât de bolnav încât este în pericol de moarte. 

Buna funcționare a unui organism depinde de modul de respectare a legii sacrificiului, 
a impersonalității. Când există o manifestare de egocentrism pe undeva, apar celule 
recalcitrante care vor să formeze un stat în stat, organismul se îmbolnăveşte. Aceste celule 
sunt ca o tumoare, un cancer care roade organismul, pentru că ele nu ascultă de legea 
dragostei, ele vor să trăiască pentru ele însele... 

Prin intermediul omului, însuşi Inteligența Cosmică ne vorbeşte, ne explică, ne dă 
îndrumări. Dar oamenii preferă să se instruiască din cărți scrise de oameni roşi de viermi, 
bolnavi, ca şi cum oamenii aceştia ar putea fi în posesia adevărului! Şi acolo unde natura a 
înscris totul, acolo unde se găseşte o bibliotecă vie, în fiinţa omenească pe care a creat-o 
Dumnezeu, nimeni nu se duce să citească şi să înveţe. 

Avantajul vieţii colective este că ea îl obligă pe om să se pună în acord cu alte ființe; el 
face progrese datorită acestei sincronizări cu colectivitatea. Şi cum colectivitatea umană tinde 
să fie în armonie cu o colectivitate mai vastă, colectivitatea cosmică, încercând să se 
armonizeze cu ceilalți, omul intră în contact cu Inteligența Cosmică şi astfel primeşte 
binecuvântările ei. 

Omenirea seamănă cu o mare orchestră. Fiecare ființă poate fi comparată cu un 
instrument muzical: clarinet, violoncel, trompetă, vioară, pian, chitară... şi viaţa divină care 
trece prin fiecare ființă suflă în aceste instrumente sau le atinge uşor coardele. Fiecare creatură 
scoate un sunet anumit şi Inteligența Cosmică le-a acordat astfel încât ele să poată forma o 
simfonie în Univers. Doar aici pe pământ simfonia nu există, deoarece oamenii, antrenați de 
instinctele şi pasiunile lor, nu reuşesc să vibreze aşa precum i-a creat Dumnezeu, la unison cu 
armonia universală. Ei nu reuşesc deoarece natura lor inferioară le limitează câmpul 
conştiinţei lor. Dar în ziua în care îşi vor propune ca scop colectivitatea, sau mai degrabă 
fraternitatea, ei vor vibra în acord cu întreg universul şi datorită acestei armonii vor primi cei 
mai buni curenți din cosmos, vor restabili calea pentru ca energiile celeste să poată circula şi 
să vină să îi viziteze. Nimic nu este mai rău ca o viaţă pur personală, care să nu fie în acord cu 
viața colectivă, viaţa universală, căci ea blochează canalele şi împiedică energiile să circule. 

Va trebui să ne reîntoarcem la acea armonie pe care a creat-o Dumnezeu la început. 
Dumnezeu i-a creat pe oameni pentru ca ei să se acorde între ei, ca într-o orchestră... Dar nu s- 
a înţeles niciodată ce este o orchestră sau un cor. Corpul nostru fizic, când este în stare 
pefectă, este un cor, unde toate celulele, toate organele cântă împreună pentru a produce o 
stare de bine, bucurie, sănătate. Când celulele nu mai cântă în armonie, omul se simte 


suferind, dezechilibrat, nefericit şi boala ia diverse forme, în funcţie de sunetele 
dizarmonioase pe care organele le-au produs. 

N-a fost niciodată interpretat faptul că, într-o orchestră, un muzician nu are dreptul să 
cânte aşa cum pofteşte: el trebuie să respecte notele, măsura, nuanțele, căci de nu, este dat 
afară. Ei bine, credeți-mă, umanitatea nu este o orchestră bună; se aud atâtea disonanţe! Toţi 
cântă cât îi țin gurile, interpretează indiferent cum, de îţi vine să-ţi astupi urechile. Fiecare 
crede că are dreptul să cânte după cum îi place. Aceasta nu e adevărat, dar numai în Şcolile 
Iniţiatice li se explică oamenilor că trebuie să se armonizeze. Pentru a se armoniza, trebuie ca 
mai înainte să înțeleagă că armonia este preferabilă. Apoi, trebuie să o dorească cu o intensă 
dragoste; şi, în sfârşit, trebuie să se hotărască să facă eforturi şi sacrificii pentru a o realiza. Şi 
apoi?... apoi, nu mai este nimic de spus, armonia va vorbi de la sine... 

Reţineți deci acest gând, că va trebui să faceţi tot posibilul pentru a accepta Marea 
Fraternitate Albă Universală ca un punct de plecare pentru evoluția voastră, căci alt drum nu 
mai există. Dacă fericirea şi abundența nu au coborât încă pe pământ, e pentru că omenirea e 
împărțită. Fiecare nu urmăreşte decât binele lui personal, oamenii nu sunt îndemnați să 
acționeze pentru binele lumii întregi, ci rămân în cercul strict al personalității lor şi în aceste 
condiţii Împărăţia lui Dumnezeu nu poate veni. Numele Fraternităţii Albe Universale 
subînțelege o altă activitate, cu alte metode, un alt ideal: Împărăţia lui Dumnezeu, fericirea 
umanităţii. Totul este cuprins în aceste trei cuvinte: Fraternitatea Albă universală. Această 
denumire deranjează pe unii, care - se pare - sunt împotriva ei. Cu atât mai rău pentru ei, nu 
ştiu de ce se lipsesc. 

Imaginaţi-vă că aparțineți unei orchestre. În timp ce vă cântaţi partitura, auziți 
ridicându-se de jur împrejur acea armonie care provine de la celelalte instrumente şi vă simțiți 
dilatat, fericit. Cântați numai partitura voastră şi toată această armonie, această frumuseţe din 
jurul vostru vine şi vă îmbrățişează. Sau luaţi exemplul unui cor: cântați numai câteva note şi 
toți ceilalți vă bombardează cu o poezie, cu o armonie minunată care vă dilată. 

Ceea ce vă doresc eu e numai binele vostru şi nimic altceva. Dacă n-ar fi adevărat, de 
mult v-aş fi excrocat şi aş fi plecat, spunând: ”La revedere, la revedere!” Şi nu mi-au lipsit 
ocaziile: au fost câteva femei extrem de bogate care, nu ştiu de ce, voiau să se căsătorească cu 
mine şi să-mi dea toată averea lor, dar eu n-am acceptat niciodată, nu m-a interesat acest 
lucru. Deci nu am devenit mai bogat, ci am rămas liber ca să vă ajut. Căci, ceea ce contează 
pentru mine este doar binele vostru, să vă văd limpezi, curați, luminoşi, puternici, voinici, 
fericiți. Din ce motiv?... Pentru satisfacția mea personală, atât! Vreau să-mi pot spune: "Vezi, 
ai reuşit!” Şi cine vorbeşte aici, individualitatea sau personalitatea? Voi sunteţi cei ce trebuie 
să analizați asta. 

Vă spuneam într-una din zile că nu există acţiuni complet dezinteresate, chiar 
Dumnezeu are un interes în ceea ce ne priveşte. Dezinteresare absolută nu există; există numai 
grade de interes, mai mult sau mai puţin spirituale. Şi chiar când nu doriți decât un singur 
lucru, să faceţi pe oameni fericiţi, luminoşi şi liberi, chiar şi atunci aveţi un interes, să araţi, să 
semănaţi cu soarele, cu Dumnezeu. Acest interes este atât de dezinteresat încât intră într-o altă 
categorie şi devine divin, dar în realitate aveți totuşi un interes. Şi eu am unul, mai mare decât 
toate: să las în voi amprentele lumii divine, urme de neşters, pentru ca mai târziu, când veţi fi 
departe de mine să vă puteţi aminti de asta. 


II 


De multe ori când nu ne simțim prezentabili, fie că suntem prost îmbrăcați, fie că 
suntem în dispoziţie proastă, încercăm să ne ascundem. În alte zile, din contră, ne simţim în 
formă, avem chef să ne arătăm, să placem altora şi să primim ceva de la ei, cel puţin 
aprobarea lor. E atât de natural! Chiar la animale, la păsări, există acest instinct. Ele ştiu ce 
înseamnă să fii frumos, sau urât. Priviţi păunul, dacă şi-a pierdut penele, se ascunde, altfel se 
plimbă pentru a şi le etala. Şi asta nu este adevărat doar pentru aspectul exterior, de aceea am 
îndrăznit să spun într-una din zile că cei ce nu doresc să trăiască într-o fraternitate înseamnă 

că în interior se simt dezagreabili. Da, e absolut adevărat. Când aveţi sentimente bune, multă 
dragoste, atunci încercaţi să le revărsați asupra celorlalți, pentru că asta unge, dă pe dinafară... 
Şi când vă simțiți obosit, supărat, dezamăgit, simțiți nevoia să vă îndepărtați. 

Deci, faptul că vă place să trăiţi în Fraternitate este deja un semn bun, în timp ce 
dorința de a rămîne mereu în vizuina voastră e o proastă recomandare pentru voi. Chiar dacă 
credeți că sunteți teribil de inteligent, ei nu, aflați că inteligența vă este defectuoasă. Căci, 
repet, cînd eşti cu adevărat bogat în interior, simți nevoia să dai din bogăţiile tale şi altora. 

Toţi cei cărora le place viaţa în Fraternitate sunt bineveniţi. Chiar dacă nu au capacități 
mari, din moment ce emană această dragoste frățească ei sunt folositori, căci acesta este 
elementul de care avem nevoie cel mai mult. Pentru a îmbunătăţi lumea, calitățile intelectuale 
şi artistice nu sunt suficiente, sunt chiar prea multe calităţi de genul acesta; sunt prea mulți 
artişti şi nu sunt destui oameni cărora să le placă viața în Fraternitate. Când oamenii vor 
începe să înțeleagă că Fraternitatea va fi aceea care va salva lumea, totul se va schimba - dar 
aceasta nu s-a întâmplat încă. 

Bineînţeles, istoria ne arată că, organizându-se în societăți, oamenii au înţeles totuşi că 
era mai avantajos să se unească pentru a trăi împreună, căci altfel am mai fi şi acum în situația 
de a pierde toată ziua pentru a ne căuta hrana în pădure. Din ziua în care au înțeles că este 
folositor de a se uni pentru a avea mai multe mâini şi mai multe picioare, toți au beneficiat de 
această nouă situaţie: în timp ce unul pescuia sau mergea la vânătoare, altul ţesea o stofă, un 
altul aranja coliba etc. Şi iată cum toţi îi servesc acum pe toţi şi pot profita de tot. În modul 
acesta omul poate progresa: el exercită numai o mică activitate undeva şi totul îi stă la 
dispoziție, biblioteci, spitale, mijloace de transport, protecția poliţiei... ceea ce este imposibil 
când trăieşti separat. În modul acesta, prin inteligenţa sa, omul a reuşit să organizeze viaţa 
colectivă de o astfel de manieră încât el posedă în prezent mijloace pentru a pune în mişcare 
lumea întreagă. 

Din păcate, această inteligență nu este încă pusă la punct, căci ea s-a dezvoltat în 
permanenţă într-un scop egoist. Doar în aparență au rezolvat oamenii problema vieții 
colective; dacă, în exterior, ei au format societăţi, în interiorul lor au rămas separați şi ostili 
unii faţă de ceilalți. Sunt încă troglodiți: în interior fiecare trăieşte separat în vizuina lui. În 
exterior se văd naţiuni, popoare ai căror membri se susțin unii pe alții; apărarea teritoriului, 
securitatea socială, alocațiile familiale... dar omul n-a înţeles încă semnificaţia acestor 
progrese pe care a reuşit să le realizeze în viața colectivă: toate aceste facilităţi, aceste 
posibilităţi, aceste beneficii nu le-a descifrat, nu le-a transpus în domeniul interior. De aceea 
mai trebuie lucrat, pentru ca de acum să reuşească şi pe plan interior, spiritual, să formeze 
această societate, această unitate, mergând toţi împreună spre acelaşi scop. 

Fără a-şi da seama cu adevărat, țările acționează în vederea separării, a izolării. Ele au 
relații între ele, bineînţeles, şi asta se numeşte Ministerul Afacerilor Externe, diplomaţie, 
cooperare... dar în realitate, fiecare țară vrea să rămână distinctă față de celelalte, fiecare vrea 
să demonstreze că e o forţă formidabilă care trebuie să se impună vecinilor săi, dar în interior, 
ele nu sunt cu adevărat unite. Trebuie deci muncit pentru stabilirea acestei frății interioare, 
pentru această apropiere a ştiinţelor, a popoarelor, a națiunilor, pentru ca ele să atingă acea 
conştiinţă sublimă a unității şi să trăiască în plenitudine, în abundență, în bogăţie exterioară şi 
interioară. 

Dovada că această problemă nu este rezolvată decât pe jumătate e faptul că în exterior 
oamenii au făcut achiziţii fantastice dar în interior ei sunt încă frământați, nefericiti, în vid, în 
frig, în mizerie, în obscuritate. Mai e deci încă o etapă de depăşit. Uiutaţi-vă la ţările 
occidentale: în exterior, aproape toţi indivizii sunt hrăniți, adăpostiți. Chiar cei mai săraci, 
chiar cerşetorii, când cad, sunt culeşi şi duşi undeva spre a fi îngrijiţi; chiar de ultimii 
mizerabili - în ansamblu - se ocupă cineva. Deci condițiile exterioare sunt mult mai bune 
decât în trecut. Da, dar cele interioare... lată munca ce se cere în viitor, dragii mei fraţi şi 
surori: să reuşim ca umanitatea să dispună în interior de posibilitățile de care dispune în 
exterior. 

ŞI ce îi împiedică, de fapt, pe oameni să formeze Fraternitatea Albă Universală, ce-i 


împiedică să devină toți fraţi? Ce anume? V-am mai spus: o iluzie! Ei îşi închipuie că vor fi 
mult mai fericiți rămânând separați, dar anii trec şi ei devin din ce în ce mai nefericiti. 

Fiecare trebuie să continuie să-şi trăiască propria sa viaţă, da, e normal, nimeni nu vă 
cere să vă lăsaţi absorbiți de viaţa celorlalți. Aveţi viața voastră, organismul vostru, sunteți 
separat, independent, dar în lumea invizibilă trebuie să formaţi o unitate. Celulele 
organismului nu sunt topite unele în altele, o celulă a inimii nu este aceeaşi cu o celulă a 
stomacului, fiecare îşi păstrează individualitatea dar legăturile lor, afinitățile lor creează între 
ele acea stare de armonie pe care o numim sănătate. E chiar aşa de greu de înțeles? Nimeni nu 
pretinde unui negru să devină alb, sau unui alb să devină galben. Nici unui musulman să 
devină budist, sau unui budist să devină creştin. Creştinii au trimis misionari să-i convertească 
pe indieni, pe negri, pe galbeni, dar în majoritatea cazurilor aceasta nu a dat rezultate bune. 
Să-şi păstreze deci fiecare particularitățile sale, dar să existe între ei acea înțelegere datorită 
căreia vor forma o unitate în lumea divină. 

Idealul Fraternităţii Albe Universale este de a-i învăța pe oameni să nu mai lucreze 
exclusiv pentru ei înşişi, ci pentru lumea întreagă. Este greu, ştiu, şi pentru moment suntem 
aproape singurii care facem acest lucru. Dar tocmai în lucrurile grele trebuie să demonstrăm 
înaintea Cerului că suntem credincioşi şi veridici. Când vor fi mulți aceia care vor înţelege 
necesitatea acestei atitudini, meritul nostru va fi mai mic. Acum, în condițiile acestea atât de 
grele, e meritoriu să devii un model. Dacă într-o zi Cerul îmi va da posibilitatea să vorbesc 
lumii întregi, voi spune numai atât: "Voi toţi, bogați şi săraci, savanţi şi ignoranţi, nu vă 
cunoaşteţi interesul, de aceea treceţi toți prin dificultăți de nerezolvat. Când este vorba să 
profitați, să vă amuzaţi, să faceți războaie - sunteți cu toții gata - dar când este vorba să creați 
condiții pentru ca omenirea întreagă să trăiască fericită, nu mai găseşti pe nimeni. lată deci că 
nu vă cunoaşteţi interesul. Înseamnă că nu vă doriţi fericirea, căci altfel v-aţi uni spre a o 
obţine”. 

Ei da, când este vorba de bunuri materiale, de bani, de case, toată lumea este de acord 
să-şi consacre energiile şi să le obțină. Dar când este vorba de fericire pentru toți, de libertate, 
de înflorire pentru lumea întreagă, asta nu le mai spune nimic. Cum se poate explica asta?... 
Când oamenii vor începe să înțeleagă care le este interesul, toate problemele se vor rezolva de 
la sine. 

În realitate, este cea mai clară, cea mai simplă problemă - dar ei nu s-au căznit s-o 
priceapă. Trebuie să li se spună: "Dacă aveţi atâtea nefericiriri şi dificultăți, este pentru că le 
doriți; în mod conştient sau inconştient le doriți. Dacă aţi fi dorit contrariul, chiar astăzi l-ați fi 
realizat.” Vă spun eu, oamenii nu-şi cunosc interesul. Pe când eu, eu îl cunosc, se află în 
Fraternitatea Albă Universală, unde omul învaţă cum să iasă din toate limitările sale; cum să- 
şi focalizeze dorinţele, gândurile, interesele şi activitățile spre colectivitate, spre aspectul 
universal al vieţii. 

Acum să vă mai spun ceva. Toate mişcările spiritualiste care există pe pământ sunt 
măreţe, necesare; toţi caută cunoaşterea, puterea, realizarea. Asta e bine, dar ele nu au această 
conştiinţă lărgită care le-ar permite să se preocupe mai puţin decât în trecut de salvarea lor 
individuală şi i-ar face să depună eforturi în sensul colectivului. E bine să doreşti cunoaşterea 
şi puterea, dar numai ca mijloace pentru a atinge un scop mult mai înalt: Fraternitatea, viața 
universală. 

S-au văzut în istorie mulți oameni care aveau talente deosebite, mai ales vindecători, 
sau clarvăzători, dar le foloseau numai pentru propria lor îmbogăţire, propriul lor prestigiu, nu 
se preocupau să folosească aceste daruri pentru venirea Împărăției lui Dumnezeu și a 
Fraternităţii Universale. Şi de aceea, cu toate harurile şi puterile lor, ei nu erau niciodată pe 
deplin satisfăcuţi. În timp ce aceia care lucrează pentru colectivitate, pentru ideea de 
universalitate, plutesc în fericire, chiar dacă nu au nici mari talente, nici mari puteri, ei sunt 
fericiți, căci ei întăresc egregorul Marii Fraternități Albe Universale. 

Fiecare mişcare religioasă, politică, artistică formează un egregor, de asemenea şi 
fiecare țară. Un egregor este o ființă psihică, formată din fluidele, gândurile, dorinţele tuturor 
membrilor săi care acţionează în acelaşi scop. Deseori, acolo sus, egregorurile se războiesc şi 

clarvăzătorii văd aceste lupte între egregoruri. Fiecare are culorile sale, formele sale 
particulare. Egregorul Franţei este un cocoş, al Rusiei un urs, etc... Dar nici cocoşul, nici 
ursul, nici tigrul, nici dragonul nu vor aranja lucrurile. Este necesar acum ca omenirea 
întreagă să formeze egregorul porumbelului care aduce pacea. Dar cine să o formeze, dacă 
fiecare lucrează numai pentru el? Creştinii? Duceţi-vă şi vedeți în Irlanda dacă protestanții şi 
catolicii acţionează în vederea păcii! 


Fraternitatea Albă Universală a apărut pe pământ deoarece spiritele de sus au hotărât 
să introducă un curent nou printre oameni. Veţi spune că există deja Rozi-Crucienii, Teozofii, 
Antropozofii, Mazdazuanii, Cavalerii de Malta, Martorii lui Iehova... şi chiar Trompetele 
Veşniciei şi că sunt suficiente. Nu, căci nimic minunat n-a ieşit din toate acestea. Fiecare 
lucrează pentru capela proprie, fiecare crede că e posesorul unic al adevărului şi se consideră 
centrul universului. Se poate spune că mişcările spiritualiste însele sunt acelea care împiedică 
venirea Împărăției lui Dumnezeu pe pământ. Chiar dacă scopul lor este binele, lumina, ele nu 
acționează pentru colectivitate. 

Numai Fraternitatea Albă Universală acceptă lumea întreagă cu particularitățile sale. 
Ea nu pretinde că depăşeşte celelalte mişcări prin cunoaştere, calități, putere şi cu atât mai 
puţin prin bogăție. Celelalte au toate acestea, sunt formidabile, nu le micşorez valoarea, nu 
sunt îngust, dar le lipseşte un element pe care noi îl aducem: căldura, dragostea, schimburile 
frățeşti. Am asistat la întrunirile multor mişcări spiritualiste: era o atmosferă rece, orgolioasă, 
disprețuitoare. Nu cu o astfel de atitudine vom face ca Împărăţia lui Dumnezeu să vină pe 
pământ. Noi aici nu avem, poate, decât un singur element: spiritul de fraternitate, dar pentru 
moment e cel mai important. Toţi sunt ghiftuiți de ştiinţă, putere, bogății, iar pentru ca 
pământul să devină o mare familie e nevoie de acest element de fraternitate pe care foarte 
puţini îl caută (deocamdată). Dacă însă de acum înainte oamenii se vor hotărî să muncească 
pentru această viață colectivă, şi nu numai pentru putere, prestigiu, glorie şi bogăție 
individuală, Împărăţia lui Dumnezeu poate veni. Este simplu, clar, e suficient să acţionezi într- 
o altă direcție. 


Adevăratul sens al vieţii este de a participa la activitatea acestor spirite mai în vârstă 
care vor să ajute omenirea, şi să-ți spui: “Vreau să fac o schimbare, vreau să muncesc pentru o 
idee divină”. Atunci această idee va creşte şi va cuceri lumea, aducând pretutindeni 
binecuvântări, dând naştere la genii, la sfinți, la profeți. Nimic nu e mai important decât 
această muncă. Fără ea suntem deja un cadavru ambulant. 

ŞI voi veţi înțelege într-o zi că oamenii nu-şi cunosc propriul lor interes. Acolo unde îl 
situează ei nu îi face decât să devină mai slabi, îi înlănțuie. Ei au deci nevoie de o lumină nouă 
care nu poate veni decât de la nişte ființe care au studiat şi au suferit pentru a cunoaşte aceste 
adevăruri. Bineînţeles, nimic nu se obţine dintr-o dată, e nevoie de timp, de eforturi, dar nu 
contează timpul şi eforturile, esenţialul este să ştim că acesta este adevăratul nostru interes. 
Interesul nostru este de a tinde din tot sufletul spre un scop ceresc şi dacă pentru asta trebuie 
să trecem prin suferinţe, nu are nici o importanţă. Important este de a ne îndrepta spre ce este 
mai bun. 

Transformarea întregului pământ într-o singură familie pare, la prima vedere, 
imposibilă, dacă privim ființa umană aşa cum se prezintă ea. În exterior, e adevărat, oamenii 
sunt atât de diferiți: culoare, tipul fizic, moravuri, cultură, religie. Dacă ar fi luați parizieni şi 
eschimoşi şi făcuţi să trăiască laolaltă, eschimoşii la Paris şi parizienii în Laponia - asta ar fi 
întradevăr foarte complicat. Dar, în realitate, dacă se studiază mai bine problema, se va 
înțelege că în forul lor interior oamenii sunt toți asemănători, căci acolo sus, în natura lor 
superioară, ei au aceleaşi nevoi, aceleaşi dorințe, acelaşi ideal. Numai că, netrăind în aceste 
regiuni superioare pentru a se cunoaşte şi a vedea că sunt identici, frați şi surori, când se 


privesc se simt atât de îndepărtați, diferiți, opuşi chiar, că ajung să se deteste, să se combată şi 
chiar să se masacreze. 

Evoluţia va face ca puțin câte puţin oamenii să se cunoască mai bine şi atunci vor 
vedea cât de asemănători sunt, aspirând toți la bucurie, la fericire, la libertate, la cunoaştere, la 
lumină şi suferind toţi în acelaşi mod. În acel moment vor începe să înţeleagă că diferenţele 
dintre ei nu sunt decât exterioare şi că ei sunt asemănători sub măşti diferite. Ca actorii unei 
piese de teatru, care se bat sau se masacrează pe scenă, în timp ce în realitate ei fac parte din 
aceeaşi trupă de teatru şi sunt de fapt prieteni. 

Toate ființele de aici sunt antrenate în comedii şi tragedii, în timp ce în realitate, sunt 
toți frați şi surori. Deci, dacă popoarele care se războiesc ar deveni conştiente că vin din 
aceeaşi patrie de sus, ar înceta să se mai masacreze. Dar această conştiinţă nu s-a manifestat 
încă: oamenii trăiesc prea jos, la nivelul intestinelor, dorințelor, pizmelor. Trebuie ca ei să 
ajungă în sfârşit la conştiinţa că sunt toți fii şi fice ale aceluiaşi tată şi aceleaşi mame, Tatăl 
Ceresc şi Mama Divină; în acel moment comportamentul lor se va schimba. 

Trebuie să reflectaţi la asta, să studiați, până ce veţi ajunge la acest adevăr: cu cât se 
cunosc mai multe lucruri despre ființa umană din lumea superioară, cu atât ne dăm seama mai 
bine că toate fiinţele sunt construite în acelaşi fel, au aceleaşi nevoi. Este deci nevoie de o 
intensă muncă interioară ce trebuie depusă pentru a deştepta în sine această senzaţie de 
unitate. 

Când oamenii vor admite că sufletele şi spiritele lor fuzionează acolo sus, atunci vor 
forma o mare familie, marea familie a Fraternităţii Albe Universale, şi automat vor înceta să 
se mai războiască. În realitate, v-am mai spus, nevoia de a ne bate nu va dispărea niciodată, 
numai modurile ei de manifestare se vor schimba. Războiul va deveni, într-o zi, un război de 
dragoste: oamenii, ca şi stelele, îşi vor trimite unii altora, prin spații, raze de dragoste. Da, 
căci cu cât evoluează mai mult, cu atât schimburile care se fac devin lumină şi dragoste, ca 
schimburile care se fac între constelații şi sori. 

Când eram foarte tânăr, în Bulgaria, mi se întâmpla adeseori să dorm sub cerul liber 
deasupra locurilor din Rila. Era la 2500 m altitudine: câteodată ningea în timpul nopții şi mă 
deşteptam dimineaţa îngropat în zăpadă. Ah! Ce amintiri minunate! Deseori, seara, adormeam 
contemplând stelele. Şi iată cum am descoperit că stelele şi-au declarat război, că ele se bat cu 
lumină şi că într-o bună zi şi oamenii se vor război cu raze de dragoste. Inteligența cosmică nu 
va suprima niciodată în om nevoia de războaie; numai forma războaielor se va schimba şi în 
viitor nu vor mai fi războaie cu tunuri şi bombe, ci cu lumină, culori, dragoste. Va fi un război, 
dar ştiţi... crunt! Eu, eu mă declar pentru acest tip de război şi am declarat război omenirii 
întregi. Ah! Nimic nu e mai minunat decât acest tip de război! 

Există deci în om elemente şi tendinţe care nu vor putea fi schimbate niciodată, dar va 
putea fi schimbată orientarea lor: vor fi făcute să conveargă spre un punct unic, spre vârf. 
Priviţi piramida. Piramida este un simbol care ne învaţă că totul trebuie să conveargă spre un 
singur punct, de sus: Cauza Primară, Domnul. Atâta timp cât elementele sunt dispersate, prea 
divergente, pacea nu se poate instala. 

Se spune: “Cunoaşte-te pe tine însuţi”. Trebuie să-l cunoşti pe om aşa cum e el în 
exterior, dar şi în interior. Ei bine, în interior, pe planul spiritual, nu există nici o diferență 
între fiinţe, oricare ar fi rasa căreia aparțin, oricare ar fi gradul lor de educaţie, toți au fost 
creați, formați, după acelaşi model în atelierele Domnului. Pentru moment, deoarece au 
coborât prea jos în materie, ei nu pot face altceva decât să se deteste, e imposibil să se 
comporte altfel. Duceţi-vă să vedeţi în mlaştini sau în junglă, toată lumea acolo încearcă să se 
devoreze. Dar duceţi-vă şi mult mai sus, printre ierarhiile îngereşti şi veți vedea fiinţe care se 
îmbrățişează fără încetare şi îşi oferă daruri. Da, acolo sus aşa e, pe când jos e doar luptă şi 
ură. Şi de aceea oamenii care au coborât prea jos nu pot face altceva decât să se extermine 
între ei. Şi mai trag şi concluzii asupra vieții şi spun că omul e lup pentru ceilalți oameni şi că 
pe pământ domnesc legile junglei... Da, este adevărat, atâta timp cât rămâneți jos. Dar cu cât 
urcați mai sus, găsiți dragoste, dreptate, dragoste... Dacă oamenii s-ar putea urca destul de sus, 
ar fi atât de încântați, atât de uluiți de această realitate, că şi-ar da mâna imediat şi ar începe 

Vârsta de Aur. 

Iată, suntem obligați s-o spunem din nou, fără lumina învățăturilor Fraternităţii Albe 
Universale nu se va ajunge niciodată la nimic. Dar cu această lumină, totul e posibil. Deja unii 
au înţeles şi acționează în această direcție, dar cum nu pot să influențeze oamenii care sunt la 
putere, aceştia fac tot ce vor ei şi mizeria omenirii continuă. Dar dacă ne continuăm munca şi 
rămânem cu adevărat uniți, legaţi, într-o bună zi vom reuşi să zdruncinăm pe cei ce 
guvernează cu cruzime şi nedreptate iar ei vor fi obligaţi să se schimbe, sau să lase locul 
altora, mai bine pregătiți. Trebuie mers până la a-i obliga. Fără arme, bineînțeles, fără 
amenințări, fără nimic altceva decât puterea luminii, dar va trebui să-i obligăm. Dacă vom 
putea fi numeroşi, ei vor fi forțați să ne ia în seamă. Înaintea unei asemenea lumini, înaintea 
unei asemenea iubiri, armonii, toţi vor capitula. 

Avem dreptul să repurtăm victorii, dar folosindu-ne exclusiv de puterea luminii şi a 
dragostei. Prin revoltă şi masacre nu se va ajunge niciodată la nimic. După un timp foarte 
scurt, e încă mai rău ca înainte. Eu sunt un revoluționar, nimeni nu e mai revoluționar ca 
mine, dar nu sunt ca toți ceilalți. După fiecare revoluţie apar aceleaşi dezordini, aceeaşi 
necinste, aceeaşi risipă, aceeaşi nedreptate... Victimele şi călăii şi-au schimbat locul, dar există 
în continuare victime şi călăi. Atunci, unde e progresul? Căci nu transformările exterioare vor 
fi cele ce vor produce ameliorări adevărate. Mentalitatea umană e cea care trebuie schimbată, 
căci trebuie efectuată o adevărată revoluţie. 

Bineînţeles, mulți acţionează pentru fericirea oamenilor, pentru pacea în lume, dar 
cum ei nu ştiu pe ce bază să acționeze, ei nu reuşesc decât să facă găuri în apă. Adevăratele 
progrese, adevăratele schimbări se fac în gândire, în inimă, în suflet şi asta datorită luminii. 
Nu se poate realiza o adevărată schimbare dacă se păstrează aceeaşi mentalitate egoistă, 
necinstită, perfidă. Cum vreţi să fie schimbările eficace, dacă mentalitatea rămâne aceeaşi? 
Asupra mentalităților trebuie dirijat atacul, căci dacă se schimbă mentalitățile, automat se 
schimbă şi societatea. Totul depinde de mentalități. Şi nu se pot schimba mentalitățile, decât 
printr-o filozofie nouă, veridică şi eficace! 

Toată lumea vorbeşte că nimic nu mai merge bine în lume, toţi vorbesc şi scriu pentru 
a explica ce necesare sunt schimbările, dar nimeni nu dă soluţii veritabile. Sunt prea multe 
vorbe, prea multe cărți; ceea ce lipseşte este cimentul care poate lega oamenii: dragostea. Este 
adevărat că peste tot în lume tinerii încearcă să formeze mişcări, asociaţii. lată-i, înflăcărați, 
înfierbântaţi, e formidabil! Dar cum instruirea lor e insuficientă, ei nu ştiu cum să se apuce de 
treabă. Se lansează în aceste intreprinderi fără a şti cât de complicată şi dificilă e natura 
umană şi după câtva timp se lovesc, se bat şi se separă, dându-şi seama că nu au putut face 
mai mult decât adulții pe care îi criticau. E măreț să vrei să tulburi lumea, dar trebuie să fi fost 
instruit în Ştiinţa inițiatică, căci altminteri nu vei face decât încercări nereuşite. 

Trebuie să studiezi natura umană şi în manifestările ei inferioare şi în cele superioare. 
Atâta timp cât nu cunoşti omul decât în planurile inferioare, poţi spune că nu-i decât o fiară. 
Trebuie să mergi mai departe ca să vezi că în el se află şi o divinitate ascunsă. Problema este 
să ştii cum să faci să apară această divinitate ascunsă care se află în om şi exact aici 
cunoaşterea Ştiinţei iniţiatice se dovedeşte atât de necesară. 


Cap IX CONGRESELE FRĂȚEŞTI DIN BONFIN 


Câteva cuvinte, scumpii mei fraţi şi surori, pentru a vă uşura şederile la Bomfin. Este, 
evident, un sejur bizar aici, care nu seamănă cu cele ce le puteți face în alte părți, de aceea e 
nevoie să vă dau unele lămuriri, altfel vă veți plictisi şi vă veţi pierde timpul. Pentru că aici, 
vedeţi, nu veți găsi nici o distracție la modă, nici piscină, nici cinema, nici cazino, nici 
Jocuri... Şi atunci, ce plictiseală! 

Mi s-a întâmplat odată să călătoresc cu vaporul. Ştiţi cum e acolo, problema e ca 
pasagerii să nu se plictisească şi pentru aceasta acolo sunt baruri, piscine, saloane de dans, săli 


de cinema, jocuri, concerte. Pentru că tot aveam ocazia, am vrut să-mi dau seama cam în ce 
consta viaţa pe un vapor în timpul unei traversări şi am rămas stupefiat să văd câte pot fi 
propuse oamenilor pentru a se distra, la orice oră din zi şi din noapte. Dar această viaţă la 
bordul unui vapor ilustrează foarte bine mentalitatea majorității oamenilor, tot timpul în 
căutarea de noi distracţii, de noi plăceri. Nimeni nu le-a revelat faptul că au în ei înşişi 
însuşiri, puteri pe care le pot deştepta pentru a-şi transforma existenţa, pentru a-şi găsi pacea, 
libertatea, fericirea. Ei caută fericirea în exterior şi de aceea rămân nesatisfăcuţi. 

Bineînţeles, e imposibil să te lipseşti de tot ceea ce există în exterior, dar trebuie să pui 
accentul pe posibilitățile lumii interioare, căci omul este plonjat în lumea sa interioară în 
permanenţă. Nu sunteți tot timpul pe cale de a privi, de a asculta, de a atinge, de a gusta ceva 
în exteriorul vostru, în schimb sunteţi tot timpul cu voi înşivă, într-o lume a gândurilor şi a 
sentimentelor în care sunteți plonjaţi şi pe care nu ştiţi cum să o folosiți. Atâta timp cât veţi 
conta pe lumea exterioară, veți avea decepții. Poate pentru un moment vă veţi imagina că 
deţineţi ceva, dar după puţin timp, nu veţi mai deţine nimic, totul a zburat. Oamenii sunt în 
permanenţă în căutarea plenitudinii, dar nu ştiu că trebuie să meargă să o caute în ei înşişi. 

Nici chiar voi, dragii mei fraţi şi surori, nu vă dați seama ce este esenţial în viață, ce 
trebuie să vă preocupe mai presus de toate. Vă risipiţi încă din timpul şi energiile voastre cu 
activităţi pe care le credeți necesare fericirii voastre, dar daţi-mi voie să mă îndoiesc de asta. 
Tot ceea ce aţi putea obține nu vă va da nimic din ceea ce doriți. Căci eu ştiu foarte bine ce 
doreşte omul, ştiu de ce are nevoie creatura umană, chiar dacă nu-şi dă seama. Veţi spune că 
ştiţi persoane care nu au nici o nevoie intelectuală sau artistică - şi cu atât mai puţin spirituală 
- şi care se mulțumesc foarte bine cu plăcerea fizică. Bineînţeles, şi eu cunosc, am întâlnit o 
mulțime de oameni din toată lumea şi ştiu că există de tot felul. 

Dar, ceea ce nu ştiţi voi, e faptul că aceste ființe, aşa neşlefuite cum sunt, au fost 
construite în acelaşi atelier ca şi cele mai mari genii, ca şi cei mai mari Iniţiaţi. Nu a sosit încă 
timpul ca ei să manifeste aceleaşi haruri, aceleaşi virtuţi, dar va veni şi timpul lor şi vor căuta 
şi ei imensitatea, plenitudinea, Divinitatea. Ei vor înțelege că activitățile şi obiectele din 
planul material sunt necesare doar ca suport, ca recipient, ca o învelitoare, pentru a susţine, 
adăposti sau conţine viața divină, viaţa spiritului. Şi când vor începe să înțeleagă că ceea ce au 
luat ei drept esențial nu era decât învelişul esențialului pe care nu-l vedeau, privirea lor se va 
schimba. Da, numai privirea: vor înceta să privească recipientele şi se vor interesa de 
conţinut: sau, cum recipientele lor le erau golite, ei se vor ocupa de a le umple la loc şi aceasta 
va constitui pentru ei începutul unei vieți adevărate. Nu trebuie acordat primul loc 
recipientului, dar nici nu trebuie neglijat sau distrus, căci în acest caz conţinutul se va răspândi 
ŞI se va pierde. 

Dacă vă vorbesc astfel e pentru că a venit pentru voi momentul să învățați să nu vă 
mai risipiţi energiile care sunt atât de prețioase. Cerul a fost cel ce vi le-a dat şi el vă 
urmăreşte cum şi unde le folosiți. Dacă el observă că vă puneţi la bătaie energiile inimii 
voastre, ale inteligenţei voastre, ale voinţei voastre, în ocupaţii care nu sunt esenţiale, va sfârşi 
prin a vă lipsi de ele de o manieră sau alta. Bineînţeles, ceea ce povestesc aici nu constituie o 
hrană prea apetisantă pentru mulţi dintre voi, ei ar prefera să stea la masă undeva, cu şunci şi 
vin pe masă - vin şi şunci reale... sau simbolice! 


În ce scop iau, în general, oamenii vacanță? Pentru a se ameliora, pentru a se purifica, 
pentru a se armoniza, pentru a-l găsi pe Domnul? Nu, pentru a favoriza exteriorizarea tuturor 
tendințelor instinctive care s-au comprimat în ei în timpul anului. Trebuiau să muncească, 
trebuiau să trăiască în mijlocul unor oameni cunoscuţi... pe când în vacanţă, în locuri 
îndepărtate, în mijlocul necunoscuţilor, îşi pot permite toate nebuniile. Şi iată de ce oamenii 
care ar trebui să se întoarcă din vacanță odihniti, întineriți, revin adeseori epuizați, moleşiţi şi 
încurcaţi în situaţii fără ieşire. 

În Învăţământul Fraternităţii Albe Universale, discipolul îşi consacră vacanţele 
purificării şi executării de activități spirituale pe care nu era liber să le execute în restul anului. 
Asta nu înseamnă că în timpul celor zece sau unsprezece luni de muncă noi nu avem nici o 


31 


activitate spirituală; ba da, dar vacanţele ne permit să ne consacrăm, în sfârşit, în totalitate 
acestei activităţi. Aerul, marea, muntele, întâlnirile, distracțiile - totul e foarte bine, dar cu 
condiția de a avea un ideal suficient de înalt pentru a putea cu adevărat să profiţi de ele, în loc 
să plonjezi într-o viață pasională sau animală. 

Avertizez deci persoanele care au venit pentru prima oară la Bonfin, fără să ştie bine 
unde au nimerit: dacă îşi imaginează că vor petrece aici vacanțe ca în altă parte, în curând vor 
dori să plece. De câte ori n-am văzut eu asta! Pentru unii e prea greu - se pare - să rămână 
câteva zile în lumină pentru a învăţa câteva din adevărurile esenţiale care le vor extinde 
conştiinţa. Oamenii nu sunt obişnuiţi să facă o muncă interioară de durată mai lungă, şi cu 
toate eforturile instructorilor care vor să-i lumineze, să-i elibereze şi să le uşureze şi să le 
uşureze viaţa, ei se mulţumesc să se bălăcească prin mocirlă. 

Doar când veţi începe să obosiţi făcând atâtea activități inutile, veţi înțelege că aici 
sunteți învăţaţi să căutaţi esenţialul. Şi esențialul este să vă armonizaţi cu toate forțele cosmice 
pentru a deveni un canal de transmisie al Divinității, şi nimic nu există mai presus de asta. O 
spun, o subliniez şi o voi repet atâta timp cât mă voi afla printre voi, nu aşteptaţi altceva de la 
mine. În lumea mare, toată literatura tuturor poparelor vă stă la dispoziţie, ospătaţi-vă din ea 
cât vreţi, dar când veniţi aici, să ştiţi că veți auzi vorbindu-se tot timpul acelaşi subiect: cum 
să vă perfecționaţi - şi nu veți găsi altceva decât ocazii de a o face. Veţi spune: “O! Destul! M- 
am săturat!” V-aţi săturat pentru că nu v-aţi obişnuit încă să desfăşuraţi această activitate. Dar 
în ziua în care forțele divine se vor declanşa în voi, veţi considera că momentele de meditaţie 
din sală sau la răsăritul soarelui nu sunt niciodată destul de lungi şi nu vă veți simți niciodată 
complet sătui. 


Unii vor spune: “Ne vorbiți de muncă, dar noi suntem deja obosiţi după zece, 
unsprezece luni de muncă şi am dori să ne odihnim”. Dar cum de nu ştiţi că cel mai bun mod 
de a vă odihni este de a schimba munca? Şi aici, tocmai, munca e foarte diferită: nu e vorba să 
meşteriți sau să mergeţi la birou pentru a vă câştiga pâinea; e vorba de a dezvolta această 
natură divină pe care ne-a dat-o Tatăl Ceresc şi care e înăbuşită, îngropată în viața obişnuită 
prin tot felul de activităţi şi de preocupări care nu sunt tocmai divine. 

Unii, de altfel, îmi scriu că deabia aşteaptă să revină în fiecare an la Bonfin pentru a 
regăsi toate aceste condiţii atât de bune pentru o muncă interioară de aprofundare şi de 
purificare. Şi când sosesc, constat cât de tare le e fața marcată de viaţa pe care au trebuit să o 
ducă în oraşe, în mijlocul agitației şi al zgomotului, într-o atmosferă plină de fum şi tulburată 
de dezordinele şi angoasele tuturor celor pe care îi frecventează. De aceea, fiecare trebuie să 
aibe în fiecare zi foarte vie în minte această idee de a munci cu toate adevărurile pe care le 
primeşte la şcoala iniţiatică şi să nu abandoneze nici un exercițiu care îl poate ajuta să se 
amelioreze. Dacă nu, el se va întoarce înapoi la viaţa obişnuită, va deveni şi mai materialist, 
va deveni egoist sau rău, cum li se întâmplă totdeauna celor ce n-au oferit un scop înalt 
existenţei lor. 

Dacă veniţi aici pentru a continua să trăiţi în acelaşi mod ca în lume - e inutil, veţi 
suferi, vă veţi simți hărțuit, nervos şi nu veţi găsi nimic din ceea ce aveţi nevoie. Dar dacă 
vreţi să găsiţi condiţii bune pentru a introduce în voi înşivă ordinea şi armonia, pentru a 
permite naturii voastre divine de a înflori şi de a efectua o muncă gigantică pentru binele 
lumii întregi, atunci aici trebuie să veniți şi fiți bineveniţi! 

Şi atunci, iată, pentru voi, pentru binele vostru, pentru liniştea voastră, vă cer să faceți 
acest efort să folosiţi cel mai bine posibil şederea voastră aici în armonie, dragoste şi lumină. 
Nu daţi atenţie lipsurilor pe care le constataţi, căci cu toate aceste lipsuri, sau chiar datorită lor 
puteţi să vă dezvoltați cum n-aţi putea-o face nicăeri. În condiţii materiale ideale voinţa nu are 
atâtea posibilități de a se manifesta. În condiţii dificile, în privaţiuni, omul este obligat să facă 
eforturi, să muncească, să se depăşească. Toţi cei care s-au manifestat în viaţă ca persoane cu 
caractere excepționale au trebuit mai întâi să depăşească mari dificultăți, mari obstacole sau 
chiar să sufere persecuții. Singurele condiţii ce trebuie să le căutați sunt cele care să permită 
să vă exersaţi voința pentru a reuşi să intraţi în contact cu lumea divină. Şi aceste condiţii le 


aveți în Fraternitate. Poate că nu aveţi nici un fel de alte condiţii, dar pentru ridicarea voastră 
spirituală, nimic nu vă lipseşte. 


II 


Bonfin este ca un loc unde veniți să faceţi o cură de dezintoxicare. Tot timpul anului 
ați trăit în condiții care nu erau prea favorabile înfloririi voastre: corpurile voastre fizice, şi 
mai ales corpurile voastre eterice astrale şi mentale sunt saturate de impurități pe care trebuie 
să le eliminaţi pentru a putea relua, cu forţe noi, activitatea pe care v-o cere Dumnezeu. Aici 
mâncaţi o hrană pură, pregătită de ființe pline de dragoste şi atenţie, respirați un aer pur, în 
fiecare dimineaţă vă scăldați în puritatea razelor de soare iar vouă vă revine sarcina să faceți 
eforturi pentru a introduce puritatea în gândurile voastre, în sentimentele voastre, în dorințele 
voastre, în proiectele voastre. Profitaţi deci de condițiile pe care le aveţi: timp frumos, pace, 
liniştea pădurii - pentru a medita, pentru a vă reexamina viaţa şi pentru a lua în sfârşit 
hotărârea de a deveni slujitorii lui Dumnezeu. 

Dacă tot veniţi aici să vă purificaţi pentru a deveni capabili să executați o muncă 
divină, încercaţi să nu vă mai risipiţi în activități care vor introduce în voi elemente străine 
acestei activităţi. De aceea, cred că e preferabil să nu plecaţi din Bonfin ca să mergeţi să vă 
plimbaţi pe plaje. Pentru moment, bineînţeles, nu vedeți decât partea proastă a acestui lucru, 
spunând: “Dar asta face bine, să mergi la malul mării, să intri în apă.” Bineînţeles, marea este 
un element magnific, căruia Dumnezeu i-a dat mari puteri, dar asta nu e un motiv să vă 
plimbaţi de colo colo pe plaje, ca toţi indivizii aceia fără căpătâi care stau acolo întinşi ore 
întregi. Ce poate să iasă bun din această activitate? Nimic, din contră, veți ameţi, vă veți 
moleşi. 

Din moment ce aveți un scop, un ideal pe care vreţi să-l atingeți, trebuie ca cel puţin 
câteva zile cât sânteți aici să vă consacrați acestuia complet, să nu staţi cu un picior aici şi 
unul în altă parte, că nu din bifurcația asta o să vă alegeţi cu cine ştie ce rezultate. După 
acestea, dacă vă face plăcere, n-aveţi decât să faceți baie cât poftiți; dar aici, cel puțin, 
încercați să vă faceţi un mic refugiu pentru a vă regăsi şi pentru a avea, în sfârşit, o mică 
discuţie cu lumea divină. Să nu vă închipuiţi că eu nu văd ce se petrece: în momentul în care 
trebuie să vă concentrați, să meditaţi - mulți sunt distraţi, gândul li se plimbă aiurea. 

Este deci preferabil să vă lăsaţi complet impregnați de ceva care e nou şi dacă aveți 
chiar aşa de multă nevoie să faceţi baie, bine, duceţi-vă, dar alegeţi, cel puţin, un loc unde nu 
e nimeni. Dacă vă amestecați cu toată droaia asta de oameni care nu are nici un ideal spiritual 
şi care nu sunt preocupaţi decât de dorinţele şi poftele lor, atunci absorbiți tot ceea ce degajă 
ei ca emanaţii fluidice şi nu în felul acesta veți reuşi să vă purificaţi şi să vă eliberaţi. 
Bineînţeles - dacă ați fi destul de rezistenți, dacă ați fi capabili să nu cedați, dacă ați putea 
transforma impuritățile pe care la primiţi - atunci ați putea face ce doriți. Dar voi sunteţi slabi, 
vă lăsaţi influenţaţi şi când vă întoarceţi aici găsiţi totul fad, sărac, lipsit de interes. În timp ce 
acolo, pe plajă, e lume, e agitație, e zgomot - cel puţin e interesant! Şi atunci, dacă sunteți 
slabi, mai bine rămâneţi aici, căci nu numai că vă veți lăsa influenţaţi, dar revenind aici veți 
influenţa şi pe alţii, care nu sunt cu mult mai rezistenți decât voi. 

Deci, înțelegeți-mă bine, dacă mergeţi să faceţi o baie în mare, n-am nimic împotrivă, 
apa e un element divin, dar încercați să alegeți un loc unde să fiți liniştii, unde să puteți 
comunica cu soarele, cu Creatorul, cu Mama Divină şi revenind aici, veţi putea revărsa asupra 
fraților şi surorilor întreaga prospeţime şi puritate pe care le-aţi primit. Dar dacă vă duceți pe 
plajă ca să ne aduceți toată ambianța învechită de care tocmai vrem să ne debarasăm, ei bine, 
asta nu e prea bine. 

În fiecare zi încerc să vă pregătesc cele mai bune condiţii pentru ca să executaţi în cel 
mai bun mod această muncă de regenerare, vă dau din plin toate indicaţiile de care ați putea 
avea nevoie, dar voi nu-i vedeți folosul, vreți să trăiţi tot conform vieţii voastre trecute, căci 
aici vă simțiți apăsaţi. Dumnezeule, ce greu e să schimbi natura omenească! În permanenţă ați 
vrea să reluați vechile noţiuni, vechea viață şi apoi vă întrebaţi de ce nu reuşiţi să vă rezolvaţi 

problemele... Ei bine, din cauză că vă întoarceţi neîncetat spre vechea viață, şi vechea viaţă nu 
vă poate aduce soluţii eficace, aceasta trebuie s-o marcați undeva. Nu aşteptaţi nimic, nu 
speraţi nimic de la viaţa dinainte. E chiar atât de greu să trăiţi o viață nouă? Eu găsesc că e 
lucrul cel mai uşor, cel mai agreabil, nu trebuie să faci nici un efort, cealaltă viață e pentru 
mine mai dificilă. 

Să nu vă aşteptaţi, deci, să vă prezint alte subiecte decât cele privitoare la viața nouă, 
cum să trăiţi această viață nouă. Dacă subiectele acestea nu vă plac, duceţi-vă în altă parte să 
găsiți ceea ce vă interesează, căci de la mine veți auzi mereu acelaşi subiect: noua viaţă - cum 
s-o respirați, cum s-o mâncaţi, cum s-o beţi şi cum s-o radiaţi, căci aceasta reprezintă ce e mai 
important şi la aceste aspecte m-am oprit. Numai trăind această viață nouă vi se vor dezvălui, 
într-o bună zi, toate celelalte ştiinţe. Da, în cele mai mici acte ale vieţii de zi cu zi veţi putea 
vedea corespondențe cu astrologia, alchimia, cu Kabbala, cu magia. În respiraţie veţi găsi 
astrologia, în nutriţie alchimia, în vorbă şi gest magia, şi în gândire Kabbala. Învăţaţi deci cum 
să mâncaţi, cum să respiraţi, cum să acționaţi, cum să gândiţi şi veți poseda bazele acestor 
patru ştiinţe fundamentale. Le veţi înțelege chiar mult mai profund decât acei ce le studiază 
într-o manieră intelectuală. 

Aşteptaţi tot timpul ca eu să fiu acolo să vă învăţ câte ceva. Nu, nu speraţi să învăţaţi 
mare lucru de la mine, viaţa nouă pe care o veţi trăi aici va fi cea care vă va instrui. Eu nu fac 
altceva decât să vă trag spre această viață nouă. Adevăratul Maestru ea este, un Maestru 
incomparabil. 

Câţi frați şi surori n-am văzut eu în Bulgaria, stând în fața uşii Maestrului Peter 
Deunov şi aşteptând totul de la el: să-i transforme, să-i vindece, fără ca ei înşişi să facă ceva. 
Şi când a plecat pe cealaltă lume, ei erau cei mai dezamăgiţi, căci nu avansaseră nici un pas, 
nu învăţaseră nimic. Petrecuseră ani întregi suspendaţi la uşa Maestrului, crezând că în felul 
acesta vor obține tot, dar nu obținuseră nimic. Maestrul, care a văzut asta, îi avertizase. 

Dar încearcă să aduci lumina în capul oamenilor, când ei au o idee pe care nu vor s-o 
abandoneze! Să stimezi, să respecţi un Maestru e una, dar să aştepţi să facă totul în locul tău, e 
alta. Trebuie să vă puneţi pe lucru şi în momentul acela toate bogățiile spirituale ale 
Maestrului vostru vor începe să curgă spre voi, şi chiar toate entitățile lumii invizibile care vor 
vedea eforturile voastre, vor veni să vă ajute. Dar în primul rând trebuie să munciți pentru a 
face să apară toate posibilitățile voastre. 

Activitățile voastre se bazează pe o cunoaştere în privinţa dezvoltării armonioase şi 
echilibrate a tuturor aptitudinilor în om - şi asunt atâtea! Ieri, un frate nou a venit să mă vadă 
şi mi-a zis: “Îmi dau seama că până acum vroiam să trăiesc o viaţă individuală, egoistă, inutilă 
şi că asta nu era viaţa adevărată. Acum m-am decis să trăiesc în colectivitate, în Fraternitate, o 
viață universală, o viaţă divină.” Bravo, i-am răspuns eu, acum vei avea toate condițiile să 
progresezi. 

Şi un alt frate mi-a mai zis: “Ce minunat este tot ceea ce se petrece aici, tot ceea ce ne 
revelați! Cu greu poţi să-ți imaginezi că există pe pământ un astfel de loc. Dar, (căci există un 
dar...) când mă gândesc că mă voi înapoia să-mi reiau lucrul în mijlocul unor oameni care duc 
o viaţă dezordonată şi haotică (nu am să spun ce profesie are, doar că are legătură cu 
domeniul specolului) mă întreb ce rost are să-ţi transformi viaţa. Întrucât eşti obligat apoi să 
reîncepi să trăieşti ca înainte, de ce să mai încerci să schimbi ceva?” L-am privit şi i-am spus: 
“Ceea ce îmi spuneţi aici îmi arată că nu aţi înţeles încă utilitatea şi eficacitatea 
învățământului nostru. Căci învăţământul, tocmai, vă dă criterii şi metode pentru a putea 
înfrunta toate condiţiile dificile ale vieții. În timp ce fără învăţământ vă lăsaţi târâţi în oceanul 
tuturor agitațiilor şi pasiunilor umane şi veți fi înghițit. Atâta timp cât oamenii gândesc ca 
dumneata, e normal să nu aibe chef să înveţe, nici să se transforme.” Era mirat, pentru el era o 
descoperire. 

Viaţa e grea, căci suntem în permanenţă tentaţi şi solicitați de tot felul de lucruri. Dar 
asta nu înseamnă că suntem obligaţi să capitulăm! De aceea e preferabil să ne instruim şi să ne 
exersăm pentru a putea învinge orice, să putem depăşi orice. Evident, pentru a reuşi, trebuie să 
ai o filozofie, trebuie să ai un ideal înalt şi trebuie să ai un Maestru. Atâta timp cât trăiţi fără 


un sistem, fără ideal şi fără Maestru, sunteți arucaţi în dreapta şi stânga, la discreţia tuturor 
împrejurărilor. Ca să fiți la adăpost, trebuie să vă agățaţi de ceva elevat şi astfel, în momentul 
în care se vor năpusti spre voi valurile acestui ocean dezlănţuit al pasiunilor umane, voi vă 
veți menţine deasupra, nu veţi fi luaţi de valuri. Vă plângeți că vă simţiţi deprimat, abătut, fără 
inspirație... dar cine e de vină că aţi rămas prea jos? Vi s-au dat scări, vi s-a dar o cărare, un 
loc unde puteți fi în securitate, de ce nu vă cățărați? 

Aşa că, dragii mei frați şi surori, mulțumiți Cerului ziua întreagă pentru condiţiile bune 
pe care vi le-a dat. V-a retras din zgomot, fum, praf şi v-a adus aici să vă deschideţi, pentru a 
comunica, în sfârşit, cu lumina. De ce ați vrea să vă întoarceți iar la vechea viață? 


III 


În dimineaţa asta, când am sosit la Rocher pentru răsăritul soarelui şi când v-am 
salutat, am rămas stupefiat: niciodată nu v-am văzut atât de deschişi, de expresivi... dar ştiţi, 
toți, fără nici o excepţie! Ce fericire pentru mine! Este, fără îndoială, consecința micii mele 
discuţii de ieri asupra schimburilor conştiente, luminoase, pe care trebuie să învăţaţi să le 
aveți între voi, când vă întâlniți, când vă salutaţi... Dar am fost uluit să constat că le-aţi pus 
imediat în practică: toate feţele voastre erau luminate, radiante. Cum aţi putut produce atât de 
repede o astfel de schimbare? 

În realitate, fiinţa omenească are posibilităţi a căror întindere nu o poate nici ea însăşi 
măsura, dar când începe să devină conştientă de ele şi când doreşte să le manifeste, aceste 
posibilități apar. În dimineaţa asta v-aţi hotărât să fiţi conştienţi, să puneţi mai multă viaţă, 
mai multă dragoste şi mai multă lumină în privirea voastră, în xxx vostru - şi ați reuşit. Veţi 
spune: “Dar aceasta este oare chiar atât de important?” Da, voi veniţi aici pentru a înţelege 
cele mai mici detalii ale vieții zilnice: acte, gesturi, vorbe, toate lucrurile pe care le faceţi zi de 
zi şi despre care nimeni nu v-a învăţat vreodată. 

Când mergeţi pe stradă şi în magazine, când luaţi trenul sau metroul, nu vedeţi decât 
chipuri crispate, mohorâte, revoltate. Ei bine, nu e un spectacol prea frumos! Şi chiar dacă tu 
însuţi n-ai nici un motiv să fii trist sau nefericit, doar prin faptul că ai trecut pe acolo şi eşti 
influențat: şi atunci ajungi la lucru sau te întorci acasă deprimat şi transmiţi proasta ta 
dispoziție colegilor sau familiei tale. lată ce viață deplorabilă îşi crează în permanenţă 
oamenii unii altora. Credeţi că nu e important să prezentați tuturor celor pe care îi întâlniți o 
figură deschisă, surâzătoare, frăţească? 

Evident, problema care se pune este să învăţaţi cum să faceți să dureze stările bune pe 
care aţi reuşit să le creaţi în voi. Şi pentru a reuşi, iată un adevăr esenţial: din momentul în 
care ați reuşit să trăiţi o singură secundă divină, deja eternitatea s-a strecurat în această 
secundă. Aţi tras un clişeu şi pe acest clişeu va trăi veşnic. Este valabil atât pentru bine cât şi 
pentru rău. 

Când aţi trăit odată o stare de armonie, de plenitudine, deja v-aţi creat un clişeu magic 
şi el va rămâne în voi, acolo, de neşters. “Şi atunci, veţi spune voi, de ce starea asta nu se 
menţine? În momentul următor mă simt neliniştit, descurajat, de ce?” Pentru că viaţa este o 
curgere continuă, momentele se succed şi voi nu ştiţi să rămâneţi pe aceleaşi amprente pentru 
că nu sunteți destul de vigilenți, vă lăsaţi târâți de alte idei, de alte sentimente, de alte 
activități, şi în felul acesta vin alte clişee care îl înlocuiesc pe primul. 

Ceea ce trebuie deci să ştiţi e că amprentele stărilor pe care le-aţi trăit rămân undeva în 
voi, aranjate ca discurile sau ca benzile magnetice în discoteca voastră. În ziua când vă 
amintiți că era acolo o voce minunată care cânta arii celeste, puteţi scoate acel disc, şi îl puneţi 
pe aparat şi iată-vă din nou captivat, prins de vrajă: regăsiți aceeaşi stare. Trebuie să aveți 
grijă chiar să o faceţi; trebuie să revedețţi, să reascultaţi toate aceste imprimări divine. 

Păstraţi cu mare grijă toate stările bune pe care le-aţi trăit şi încercaţi să le retrăiți, cât 
mai des posibil şi chiar să nu le trăiţi decât pe acelea. Veţi spune: “Dar cum o să reuşesc asta 
niciodată!” Ba da, mai târziu mă veţi înţelege, când vă veţi obişnui să obţineţi în voi 
reînprospătarea aceloraşi stări de conştiinţă armonioase, divine, veţi înţelege că e posibil. 

Bineînţeles, în viaţă eşti deseori tulburat, tracasat, dar, credeți-mă, cu toate astea se pot stabili, 
menţine şi salva aceste stări superioare de conştiinţă. Dacă vă obişnuiţi să fiți vigilenți pentru 
a menţine o atenție constant îndreptată asupra lumii divine, veți vedea că nimic nu va reuşi să 
vă zdruncine un timp îndelungat. Evident, unele evenimente ne pot tulbura profund, nu neg 
asta: o veste proastă, o boală, un accident... Dar dacă v-aţi obişnuit să menţineţi în voi stările 
bune, veți depăşi aceste tulburări mult mai repede, pentru că veți fi înţeles că Dumnezeu a dat 
spiritului atotputernicia. 

Din păcate, oamenii nu sunt educați în sensul acesta. Ei consideră normal să 
părăsească o stare bună de conştiinţă pentru a se scufunda din nou în dezordine, pentru a 
suferi şi a face şi pe alţii să sufere în jurul lor. În loc să caute un centru imuabil în ei înşişi şi 
să facă eforturi pentru a rămâne acolo, ei trăiesc implicaţi în ceea ce se schimbă, în ceea ce 
variază, se lasă în permanență impresionați de lumea exterioară, ca nişte copii. De aceea sunt 
vulnerabili, şi nu pot niciodată să ţină situaţia în mână. Este necesară refacerea în acest sens a 
întregii educații. Cei care au început, simt că, orice li s-ar întâmpla, rămân stabili, în timp ce 
ceilalți, la cea mai mică neplăcere, sar de pe şine şi iată-i la pământ. 

Păstraţi deci cu sfințenie şi cât mai mult timp posibil tot ceea ce aţi trăit divin, căci 
fiecare moment pe care l-ați trăit este etern, îl puteți regăsi, s-a imprimat în voi, nimeni nu vi-l 
poate lua. Haideţi, căutaţi-l e acolo. 

Dacă vă vorbesc astăzi astfel, este pentru că în dimineaţa asta am fost încântat de ceea 
ce ați reuşit să obţineţi. Şi atunci m-am gândit: “Dacă nu le spun nimic, ştiu eu ce se va 
întâmpla: de mâine nu va mai rămâne nici o urmă din starea aceasta celestă, îi vom vedea 
devenind iar ca la început, în timp ce ar putea rămâne mereu dilatați, frumoşi, fericiți şi ar 
putea aduce această fericire tuturor celor ceîi înconjoară. 

Uite, începeţi deci cu începutul. Şi care este acest început? Înseamnă să fii treaz, 
conştient, vigilent, atent, să păstrezi cu sfințenie tot ce ai simțit ca fiind divin şi mai ales să nu 
spui: “O, a fost doar o iluzie!” Oamenii sunt ciudaţi, tot ceea ce este frumos, cred că e o iluzie, 
în timp ce nenorocirile, durerile, catastrofele, astea sunt o realitate! Ei bine, nu - pentru mine 
singura realitate este tot ce este bun, frumos, divin. Tot restul nu e decât iluzie. 

De ce trebuie să povestim celorlalți numai ce e urât şi trist? Oamenii merg peste tot cu 
micile lor nenorociri. “Mă doare aici, îmi lipseşte asta...” De ce să zăboviţi în permanenţă la 
tot ceea ce vă lipseşte şi niciodată la ceea ce aveţi? Trebuie ca Fraternitatea noastră să devină 
unică în lume. Când vor vedea dragostea şi lumina care emană din chipurile voastre, cei care 
vor veni aici la Bomfin vor fi uluiți. Fără să trebuiască să le vorbiţi, le va fi de ajuns să vă 
vadă ca să spună: “O, înţeleg, înțeleg...” şi imediat, ei înşişi vor intra în viața cea nouă. 

Deci, de acum înainte, încercați să acționaţi în acest sens. Minţiţi chiar puţin, dacă 
trebuie, spunând că totul merge bine şi surâdeţi chiar dacă nu aveţi nici un chef să surâdeți: 
oricum o să faceți mult mai bine decât să-i fulgerați pe ceilalți cu privirea pentru a arăta cât de 
rău dispus sunteți. Este pe deplin permis să învăţaţi să mințiţi în acest sens. 


CAPX DAȚI FIECĂREI ACTIVITĂȚI O DIMENSIUNE UNIVERSALĂ 


În Fraternitate, avem obiceiul de a medita împreună, dar şi de a cânta împreună, de a 
lua masa împreună, de a face unele exerciţii împreună. De ce ? Pentru că Învățământul nostru 
aduce metode noi pentru ca oamenii să înveţe să trăiască mai înfrățiți, aprofundând din ce în 
ce mai mult conştiența universalului. Căci ceea ce lipseşte cel mai mult, chiar în învăţămintele 
spiritualiste, este dorința de a trăi o viaţă colectivă, frățească. La ei, ceea ce predomină este 
intelectul, acumularea de cunoştinţe şi de puteri de care sunt atât de mândri dar ei sunt în 
permanenţă separați, izolați; nu se simte o adevărată dragoste între ei. Aici, din contră, 
încercăm să creăm căldură între noi şi să ne apropiem. Deja, cântând împreună, se face enorm 
pentru a vibra la unison, pentru a ne acorda, pentru a ne armoniza... (vezi “Cântatul în cor” 
cap IV din “Credinţa artistică şi creația spirituală” - colecția izvor Nr. 223). Vibraţiile, aurele 
tuturor fraţilor şi surorilor se unesc şi crează cele mai bune condiţii pentru venirea unor 


entități luminoase, care aduc vibraţiile lor. De aceea este atât de important să cântăm 
împreună, aşa cum o facem noi înainte de masă, pentru ca spiritele de sus să vină să asiste la 
acest moment sacru, când noi trebuie să intrăm, prin hrană, în comunicaţie cu trupul şi sângele 
lui Cristos. 

Când suntem împreună dimineaţa, la răsăritul soarelui sau în sală, pentru a medita, 
pentru a ne ruga, în aceste ocazii se crează între noi o unitate. Mulţi vor spune că ei nu vor 
unitate, că ei vor să fie diferiți de ceilalți, separați de ceilalți... Bine, să facă ce doresc, dar ei 
trebuie să ştie că se îndreaptă spre moarte. În realitate, noi suntem cu toţii construiți după un 
model unic: avem nevoie să înțelegem, avem nevoie să iubim, avem nevoie să creăm. 
Oamenii ignoranți sunt cei ce au inventat această filozofie dăunătoare, după care trebuie să 
fim toți diferiți, “originali”... adică, dezechilibraţi, nebuni! Nu, Inteligența cosmică ne-a creat 
pentru a beneficia toţi de putere, de lumină, de frumuseţe, de bucurie. Şi pentru asta trebuie să 
ne apropiem tot timpul unii de alţii, nu aici, fizic, ci să ne apropiem sus, în lumea sufletului şi 
spiritului unde se află originea noastră - şi asta e ceea ce facem în timpul meditației. 

Aceste momente de armonie, de linişte sunt pentru mine cele mai frumoase. 
Bineînţeles, pot să meditez şi singur acasă la mine. Când suntem împreună, în această 
ambianţă fraternă, fiecare aduce câte ceva şi ceea ce aduce fiecare e diferit. Să spunem, dacă 
vreţi, că este un fel de “han spaniol”. Ştiţi cum e: nu este nimic pe masă şi oamenii mănâncă 
ce au adus. Aici e acelaşi lucru, nu în planul material, bineînţeles, ci în planul spiritual fiecare 
aduce un produs, un fruct din grădina sa, din câmpul său, din sufletul său ca un fluid, o 
emanaţie, o calitate care poate fi gustată de toţi. În loc să rămână doar cu ridichile sau roşile 
sale - simbolic vorbind - pentru că el nu le cultivă decât pe acestea, fiecare mănâncă de toate, 
pentru că alți drăguți de fraţi şi surori aduc alte fructe: răbdarea, blândeţea, forța, sănătatea, 
dragostea, tandreţea, puritatea, inteligenţa, credința, speranţa... ai cu ce te desfăta! 

lată secretul Fraternităţii. Dacă rămâneți singuri veți rămâne în sărăcie, în timp ce în 
Fraternitate, există abundență şi gustați din toate. Chiar atunci când sunteţi descurajat, văzând 
mutrițe mai vesele, mai senine, veți primi ca parte a voastră câteva particule din pacea, din 
veselia lor şi veţi prinde din nou curaj. Dacă rămâneţi singuri, niciodată nu vă puteţi îmbogăți 
şi chiar veţi sărăci, pentru că cel care nu se îmbogățește, sărăceşte. În timp ce în viaţa 
colectivă, în viaţa frățească, se câştigă enorm şi fiecare câştigă; Cerul este cel care distribuie 
toate aceste bogății prin intermediul bărbaţilor şi femeilor. Când aţi înțeles aceasta nu vă mai 
puteți lipsi de Fraternitate. 

Pentru mine e clar: chiar dacă pot să mă rog şi să meditez singur acasă, prefer să o 
facem împreună. Şi voi? Aveţi oare aceeaşi senzaţie ca şi mine... Da, simt că şi voi aţi înţeles 
că fericirea voastră se află în această atmosferă a Fraternităţii, că numai aici înfloriți, deveniți 
mai liberi. Mulţi nu vor să vină într-o Fraternitate pentru că le e teamă că-şi vor pierde 
originalitatea, libertatea lor. Nu, în lumea obişnuită îţi pierzi libertatea. Stai acolo să-i urmezi 
pe ceilalți, să te ciorovăeşti cu ceilalți, să fii nefericit ca ceilalți, în timp ce aici este 
extraordinar; prin acceptarea acestei vieţi colective deveniți încă mai liberi şi mai 
independenţi; din ce în ce mai mult vă regăsiți, vă redresaţi şi înțelegeți că sunteți formidabil 
echipați pentru acţiuni minunate pentru binele lumii întregi. 

Să lucrezi singur şi numai pentru tine, aceasta este vechea învățătură care trebuie 
înlocuită. Bineînţeles, fiecare trebuie să lucreze individual, dar pentru binele colectivității, 
pentru că o colectivitate trebuie să fie formată din indivizi perfecţi. De altfel, din acel moment 
ea nu se mai numește colectivitate, ci fraternitate. Colectivitatea nu înseamnă încă fraternitate. 
O colectivitate poate să fie o mare cantitate de persoane care trăiesc şi muncesc în acelaşi loc, 
într-o şcoală, într-o intreprindere, într-un sat, într-un oraş... Dar aceste persoane nu formează 
numai din acest motiv o fraternitate: ele nu se cunosc, poate nici nu se iubesc, în timp ce o 
fraternitate este o colectivitate unde domneşte mai multă dragoste, căldură, întrajutorare, 
coeziune, unde fiecare individ munceşte, conştient, pentru binele tuturor. Trebuie deci să 
distingem trepte: viața individuală în care omul munceşte singur, separat, izolat, aplecat 
asupra lui însuşi; viața colectivă în care indivizii se grupează pentru că au înțeles s-o facă dar 
fără să se cunoască şi fără să se iubească, şi, în sfârşit, viaţa frătească, universală. 

Fraternitatea Albă Universală aduce o nouă filozofie care, bineînţeles, nu respinge 
acest vechi ideal al perfecționării individuale, dar îi dă un nou sens: să servească exclusiv 
perfecționării colectivităţi. 

Să luăm numai exerciţiile noastre de gimnastică: făcând aceste exerciţii, cu toții 
împreună noi formăm o putere colectivă formidabilă. Fiecare gest multiplicat de sute de frați 
şi surori este o forță, o undă care se propagă şi se reflectă în mințile oamenilor din lumea 
întreagă. Cu cât suntem mai numeroşi şi cu cât facem aceste exerciţii cu conştiinţa de a crea 
curenţi de dragoste şi armonie, cu atât sunt mai multe valori benefice care se revarsă asupra 
umanităţii întregi. lată ceea ce trebuie să înțelegeți. 

Vă credeți îndepărtați, separați, unii de alții. Nu, e o iluzie. Chiar dacă nu vedeți nimic, 
tot ceea ce faceţi se reflectă undeva în domeniul eteric, subtil. Sunteţi legaţi de membri 
familiei voastre şi ai societăţii şi când progresaţi, bogăţiile şi bunurile pe care le primiţi se 
reflectă asupra tuturor ființelor de care sunteți legat, pentru că atunci când avansați, avansează 
şi ei. Poate că nici nu-şi dau seama de asta dar Cerul vede că datorită vouă progresează şi ei. 
La fel se întâmplă dacă începeți să vă închideţi, să alunecaţi: tot cei care sunt legaţi de voi 
suferă din cauza voastră influenţa nefastă. În felul acesta sunt antrenate fiinţele spre Cer sau 
spre iad. Ei da! Suntem responsabili, dar acestea sunt legi pe care oamenii nu le cunosc şi 
această ignoranță este cauza multor nenorociri. Dacă vreţi să fiți utili, să ajutați toată 
umanitatea, chiar şi animalele, plantele, arborii trebuie să vă ridicați spiritual, căci antrenați 
astfel cu voi spre înălțimi întreaga creație iar lumea invizibilă vă va recompensa pentru că 
aduceţi binecuvântări asupra tuturor ființelor. Dar temeți-vă dacă le veţi antrena pe calea 
greşită! 

Iată, vi s-au dat mijloace fantastice. De voi depinde să ştiţi să le folosiţi pentru evoluția 
voastră şi cea a lumii întregi. Dacă aveţi ca ideal să trăiţi o viaţă cu adevărat plină de sens, 
totul va fi diferit. Atâta timp cât nu aveţi acest ideal, forțele şi energiile din voi nu sunt 
orientate şi totul se desfăşoară în dezordine. Priviţi viața majorităţii oamenilor. Ce dezordine, 
ce haos! Dacă vreunii din ei au un ideal, în majoritatea cazurilor este acela de a se îmbogăți, 
de a avea glorie, de a-i domina pe ceilalți. Dar asta nu se numeşte ideal! Bineînţeles, viața 
acestor inşi este mult mai frapantă decât viața celor care sunt moi, obosiţi, fără vlagă; poți 
face romane şi filme povestindu-le existența! Da, ce aventuri pasionante! Cum au trădat ei un 
prieten, cum au eliminat un rival şi au profitat de victoria lor... Dar cerul îi va pedepsi de a se 
fi servit de forță şi de calități date de el pentru a-şi satisface tendinţele lor egoiste spre plăcere 
şi dominație. 

Este o activitate magică pe care puteți să o faceți datorită tuturor activităților pe care le 
practicăm în comun. Discipolul Fraternităţii Albe Universale trebuie să înveţe să nu rămână 
nici un moment fără să practice o activitate salutară pentru el însuşi şi pentru lumea întreagă. 
Datorită acestei activităţi pe care o facem noi, mii de persoane încep acum să împărtăşească 
ideile noastre de fraternitate, de universalitate. Aţi remarcat-o şi voi, ideile noastre se propagă; 
începem să le găsim peste tot: în ziare, la radio, la televiziune şi chiar în unele discursuri ale 
oamenilor politici. Până nu demult nu exista nimic din toate acestea şi chiar unii îşi băteau joc 
de ideile noastre dar Fraternitatea trimite unde peste tot în lume şi mințile care sunt pregătite 
le captează. E o muncă gigantică, cea pe care o facem noi pentru binele întregii umanități. 

